Ҡарар: Ярҙам күләме, Хольм сүс өсөн бирелә.! | Holmbygden.см\nБаҫтыра 15 Декабрь, 2016 өҫтәрәк Holmbygden.см\nШтурвал артында ғинуарҙа Winroth 2005 ул ҡасан сүс Anundgård ҡаҙып була.. Хәҙер бөтә Уба тоташтырыу.\nҺуңғы йылдарҙа көсөргәнешле хеҙмәте директоры советы ассоциацияһы көнө буйы таш иҡтисади сүс мөмкин һуң, ниһайәт, ауыл хужалығы һәм административ округы советы ҡарары турвһында буйынса советы швеция: Оптоволоконный уба биреү селтәрен төҙөргә.!\nХольм волоконный төҙөргә була сүс-оптик селтәре менән бергә Servanet. Әлеге ваҡытта бер ниндәй ҙә аңлашыла. тулыраҡ. Кәңәшмә башында старт менән бергә servanet 2017 асыҡлыҡ, ЯҘЫУСЫЛАР мәғлүмәт бар һәм эштәрридас.\nОсрашыу ғинуарҙа башлана/февралдә, унда ҡатнашыусылар буласаҡ, әгәр ул була\nБер аҙҙан һуң уларҙың хоҡуҡтарын аталған концепцияһы тәҡдим uppstartsmötet йыйылышы ағзалары, был ниндәй тауыш булды һәм уның иғәнә өсөн имтихан кеүек күренәсәк, йәғни беҙ, ысынлап та төҙөргә тейеш волоконный-оптик селтәре. Был ағзалары түгел, ә кәңәштәре, һуңғы ҡарарҙы ҡабул итә. Осрашыу ҡайҙа булған-ғинуар./февраль 2017.\nКүпкә арзаныраҡ, әгәр һеҙ хәҙер!\nКүп кеше менән һөйләшкән кеүек булып мөһимлеген һыҙыҡ өҫтөнә ҡайнар советы ҡушылдығы. Был, моғайын, хәл сарыф ителә, һуңыраҡ ҡушылып, әммә шул хаҡы буйынса түгел, беҙ хәҙер нимә булды гранттар биреү менән,. Хәҙерге ҡағиҙәләр менән был мөмкин түгел, артабан ҡушылып өсөн грант ала.\nДиректорҙар советы, Эдин Советы менән Стефан., бөтә ҡатнашыусыларға рәхмәт, көтә бирҙеләр һәм дөрөҫөрәге кем түгел. Хәҙер оҙаҡ көтөргә мөмкин һуң эш башланы.. Хәҙер Holmbygden килә.!\nHolm тураһында ентекләп, сүс, һәм хәҙер һеҙ тоташтырыусы!


Башҡортостанда Алина исемле ҡыҙ алты баланы уттан ҡотҡарған\nВаҡиға Күгәрсен районы Мораҡ ауылында теркәлгән.\n11 йәшлек ҡыҙ һынаулы ваҡыт эсендә тотош йортто ялмап алған янғын алдында баҙап ҡалмай тиҙ арала бер һәм ике туған ҡусты-һеңлеләрен алып сыҡҡан. Ваҡиға урынына килеп еткән янғын һүндереүселәр 32 йәшлек ҡатынды ҡотҡарған. Тәне бешеп, төтөнгә ағыуланған хужабикә әле реанимация һалынған. Ялҡын 10-15 минут эсендә һүндерелгән. Ғәҙәттән тыш хәлгә балаларҙың шырпы менән уйнауы сәбәпсе булған. Өлкәндәр телевизор ҡараған арала 3 йәшлек малай верандаға ут төркән.


Өфө яңы аҡсалар өсөн символдар һайлау буйынса бөтә Рәсәй конкурсының финалына сыҡманы // Иҡтисад | новости башинформ.рф\nӨфө яңы аҡсалар өсөн символдар һайлау буйынса бөтә Рәсәй конкурсының финалына сыҡманы\n16:54, 5 сентября 2016 Иҡтисад\nӨфө яңы аҡсалар өсөн символдар һайлау буйынса бөтә Рәсәй конкурсының финалына сыҡманы Фото: Андрей Старостин\nӨФӨ, 2016 йыл, 5 сентябрь. /«Башинформ» мәғлүмәт агентлығы/.\nРәсәй банкының 200 һәм 2000 мең һумлыҡ яңы банкноталары өсөн символдар һайлау буйынса конкурстың финалына сыҡҡан ҡалалар иғлан ителде.\nРәсәй банкының сайтында хәбәр итеүҙәренсә, исемлектә Владимир, Волгоград, Алыҫ Көнсығыш, Иркутск, Ҡазан, Түбәнге Новгород, Петрозаводск, Севастополь, Сергиев Посад, Сочи бар.\nБөгөн, 5 сентябрҙә, һайлап алыуҙың өсөнсө этабы башланды. Уның барышында рәсәйҙәргә ун дәғүәсенән ике ҡаланы йәки биләмәне һайларға кәрәк.\nБының өсөн Твоя-Россия.рф сайтында тауыш бирергә мөмкин. Тауыш биреү 7 октябрҙә көндөҙгө сәғәт 12-лә тамамлана. Тағы ла бер ысул — 1 октябрҙә Рәсәй банкының Асыҡ ишектәр көнөнә килергә һәм анкета тултырып, оҡшаған символ өсөн тауыш бирергә була.\nБынан тыш, 14 һәм 15 сентябрҙә «Аргументы и факты» һәм «Комсомольская правда» гәзиттәрендә тауыш биреү өсөн анкеталар баҫыла. 7 октябрҙә киске сәғәт 6-ла «Рәсәй 1» телеканалы эфирында тауыш биреүҙең һуңғы этабы уҙа. Унда һайлап алыуға йомғаҡ яһала һәм ике еңеүсе билдәләнә.\nТеги: рәсәй банкы,банкноталар


16-сы гимназияла «Минең шәжәрәм» темаһына дәрестәр үтте. Иң яҡшы, йөкмәткеле эштэр һайлап алынды. Дәрестә ҡатнашыусы уҡыусылар үҙҙәренең ғайләләре менән таныштырҙы. Араларында тамырҙары атаҡлы шәхестәргә барып тоташҡан уҡыусылар ҙа булды.\n14.02.2018 143 просмотров\n7 А класы уҡыусылары Галина Ғәлиә, Газизова Кәмилә (уҡытыусыһы Байбулатова С.С.), 6 В класы уҡыусыһы Имаметдинов Ғайсар (уҡытыусыһы Байбулатова С.С.), 5В класы уҡыусыһы Ярмухаметова Гөлнурҙың (уҡытыусыһы Фаткуллина Р.Р.) эштәре юғары баһаланды.


Спорт » Страница 8 » Архив газеты "Йәшлек"\nБеҙ «теш» күрһәтәсәкбеҙ әле Яңылыҡтар » Спорт\nЭйе, сығыр, әгәр бәхет һәр ваҡыт уларға йылмайһа. Өҫтәүенә, судьялар ҙа ярҙам ҡулы һуҙһа... Ҡаҙандағы ике уйын ошондай тойғо ҡалдыра. Бер өфөләр генә бысраҡ уйнаған һымаҡ. Судьяларҙы яманлағандан түгел, улар үҙ эшен белә. Тик бына хәл иткес осрашыуҙарҙа ваҡ-төйәк, икенсе төрлө әйткәндә, уйын мәлендәге әһәмиәтһеҙ тәртип боҙоуҙар өсөн хоккейсыларҙы штраф эскәмйәһенә ултыртыу бер нисек тә аңлашылмай. Улар юрамал Вячеслав Быков командаһына аяҡ салған кеүек тойола. Ул бер беҙҙең генә фекер түгел. Интернет селтәренә инеп, ниндәй генә спорт сайтын асма, һүҙ тик ошо хаҡта бара. Әллә инде Ванкуверҙа уҙған Олимпия уйындарындағы еңелеү Быковтың еңел булмаған яҙмышына ауыр йөк булып ятты, әллә Мәскәүҙе ташлап Өфөгә килеүе күп хоккей түрәләренең йәненә тейҙе – белмәҫһең. Үҙәктәге бар халыҡ, өфөләргә ҡаршы уйҙары менән юлаевсыларҙы плей-оффтан төшөрөп ҡалдырыуҙы хуп күрә. Һаман да улар ситтәге төбәктәргә ҡарашын үҙгәртергә ашыҡмай.\nӨфөнөң Рәсәй Йәштәр лигаһында Харламов кубогы өсөн көрәшеүсе «Толпар» уйынсылары финалға сығыр өсөн Новокузнецкиҙың «Кузнецкие медведи» хоккейсылары менән көрәшен дауам итте. Әлегә унда серия буйынса иҫәп тигеҙ – 2:2. Һуңғы бишенсе көсөргәнешле алыш кисә кис Өфө боҙ аренаһында үтте.\nӘ бына уларҙың дәғүәсеһе билдәле лә инде. Магнитогорскиҙың «Стальные лисы» командаһы, ярымфиналда «Белые медведи» уйынсыларын дөйөм 3:1 иҫәбенә еңеп, финалда осрашасаҡ дәғүәсеһен көтә.\nавторы: admin | 7 апреля 2010 | Фекерҙәр (0) | Тотош уҡырға\n«Ҡаҙанға еңеү өсөн генә барабыҙ» Яңылыҡтар » Спорт\nШулай була күрһен, тип теләй «Салауат Юлаев»тың меңәрләгән көйәрмәне.\n«Тәрбиәләнеүселәрем һөжүм итә, осрашыу буйына күп осраҡта өҫтөнлөк итеп, һөҙөмтәгә ирешергә мөмкинлектәр тыуҙыра. Тик инде нисәмә уйын уңышҡа ирешә алмай йонсой. Үҙем дә аптырайым, һөжүмселәребеҙ ҙә борсола», – тип йомғаҡ яһаны баш тренерыбыҙ уҙған ике уйынға.\nЭйе, дөрөҫ һүҙгә яуап юҡ. Беҙ ҙә уға шаһитбыҙ. «Аҡ барс» бит әллә ни көслө уйыны менән өфөләрҙе алдыра алманы, әлеге лә баяғы килеп сыҡҡан һирәк-мирәк мөмкинлектәрен тормошҡа ашырып, кәрәкле ике еңеүҙе яуланы. Ғәйеп ҡапҡасыларыбыҙҙа ла юҡ түгел. Тәүге уйында Еременко ҡапҡабыҙға әллә ни ҡурҡыныс менән янамаған, еңел тота торған голдарҙы үткәртһә, икенсеһендә Колесник командаһын бөтөнләй ҡотҡара алманы.\nавторы: admin | 6 апреля 2010 | Фекерҙәр (1) | Тотош уҡырға\nБатырҙар көс һынашты Яңылыҡтар » Спорт\nАфған һуғышы яугиры Рафаэль Ҡолһарин иҫтәлегенә яҡташтары – йомағужалар башлап ебәргән милли көрәш буйынса ярыш үткәреү матур йолаға әйләнде. Башта ул Йомағужа мәктәбендә генә үткәрелһә, бер аҙҙан – район, зона, ә 2007 йылдан район хакимиәте һәм БР Йәштәр сәйәсәте буйынса дәүләт комитеты булышлығында район-ара кимәлдә ойошторола. Юлдыбай һаулыҡ һаҡлау комплексында үткән ярышта, ғәҙәттә, Урал аръяғы райондары һәм ҡалаларынан йөҙләп көрәшсе ҡатнаша.\nЙылайыр яугиры кубогын төрлө йылдарҙа йылайырҙар – дүрт, баймаҡтар менән әбйәлилдәр – өсәр, ейәнсуралар бер мәртәбә яуланы. Ейәнсуранан Айбулат Дәүләтҡолов, Баймаҡтан Урал Ғүмәров, Йылайырҙан Рәфис Аҙнағолов – икешәр, Ейәнсуранан Ғәзим Танһыҡҡужин менән Сибайҙан Руслан Бикембәтов берәр мәртәбә абсолют чемпион булды. Келәм батырҙарының, үҙәктәрҙән тыш, Ейәнсура районының Муйнаҡ, Баймаҡ районының Юлыҡ менән Таулыҡай, хужаларҙың Йомағужа ауылдарында даими шөғөлләнеүе ҡыуандыра. Быйылғы ярыш Республика йылына арналып, унда Баймаҡ, Ейәнсура, Йылайыр, Хәйбулла, Әбйәлил райондары һәм Сибай ҡалаһы батырҙары көс һынашты.\nПатрик ТОРЕСЕН: «Бында балды шул тиклем яраталар, хатта мискәләп ашайҙар...» Яңылыҡтар » Спорт\nПатрик Торесен, һул һөжүмсе. Норвегия легионеры 1983 йылдың 7 ноябрендә Осло ҡалаһында тыуған. Спорт карьераһын 2003 йылда Швецияның «Юргорден» клубында башлай. Унда өс миҙгел уйнағандан һуң, көсөн НХЛ-да һынап ҡарамаҡсы булып, башта «Эдмонтон» командаһында сығыш яһай, һуңынан «Филадельфия»ла ла уйнап өлгөрә. Унда ике миҙгел эсендә 106 уйын уҙғарып, 24 (6+18) мәрәй йыя. Өйләнгән. Ҡатыны менән ҡыҙ һәм ул үҫтерә.\nБына шундай күрһәткес менән Торесен, үҙе әйтмешләй, көтмәгәндә КХЛ беренселегенә килеп эләгә. Башта уға Мәскәүҙең «Спартак» клубы күҙ һала. Тик уртаҡ фекергә килә алмай, һөйләшеүҙәр өҙөлә һәм былтыр Швейцарияла уҙған донъя беренселегенән һуң «Салауат Юлаев» командаһы етәкселеге уға Өфөгә килергә тәҡдим яһай. Патрик, контракттың бар тәҡдимдәренә риза булып, Рәсәйҙе яуларға, дөрөҫөрәге, Өфөгә юллана.\nНиһайәт, Касутинды оттоҡ... Яңылыҡтар » Спорт\nЕтте, «Нефтехимик»... Дөрөҫөрәге, етте, Касутин! Юлаевсыларҙы ғына түгел, бөтә Башҡортостандың хоккей һөйөүселәрен үҙеңдең ныҡышмалылығың менән ҡаҡшаттың. Былай ҙа һин Татарстандың милли геройына әйләндең. Командалаш иптәштәрең дә ҙур маҡтауға лайыҡ. Ә бына даими беренселек еңеүсеһе – «Салауат Юлаев» хоккейсылары алтынсы хәл иткес осрашыуҙа Түбәнге Кама уйынсыларын ялға ебәреп, Гагарин кубогы артынан юлын дауам итте. Тик, йыһанға барып етер өсөн, әле уларға ут күршебеҙҙең тағы бер, тик был юлы көслөрәк «Аҡ барс» командаһына ҡаршы һынау тоторға тура киләсәк. Икенсенән, улар был кубоктың тәмен татып өлгөрҙө лә инде. Әле лә тартынмайынса, икенсе йыл рәттән уны эләктермәксе булып яналар, сөнки, нисек кенә булмаһын, көсөргәнешле алышта Магнитогорскиҙың «Металлург»ын төп бәйгенән төшөрөп ҡалдырҙылар.\nКрасников Ҡадировтың рекордын ҡабатланы! Яңылыҡтар » Спорт\nШатланмайынса сара юҡ! Башҡорт еренә һәләтле спортсыларҙың даны яуа ғына... Әле яңы ғына Олимпия һәм Паралимпия уйындарында юғары һөҙөмтәләргә ирешкән яҡташтарыбыҙ өсөн ғорурлыҡ тойғолары кисерһәк, сиратта – мотоуҙыш! Берлинда үткән 45-се донъя чемпионатында донъя чемпионы Николай Красников лайыҡлы сығыш яһап, утыҙ ете йылдан һуң легендар спортсы Ғабдрахман Ҡадировтың рекордын ҡабатланы.\nҒ. Ҡадиров исемендәге спорт клубы директоры Риф Сәйетгәрәев, Красниковтың еңеүе клубҡа ғына түгел, республика өсөн дә мөһим, предприятие Николай йәнә ике миҙгел ярыштарында ҡатнашһын өсөн бар көсөн һаласаҡ, тип белдерҙе.\nКире ҡайтырға << 1 4 5 6 7 8 9 10 11 12 47 >> Киләһе бит


Һөйөнәбеҙ, атай, һин булғанға! | Әбйәлил - Абзелил\nӘбйәлил - Абзелил > вәғәздәр > Һөйөнәбеҙ, атай, һин булғанға!\n« Имамдар һәм түрәләр\nМөжәүир хәҙрәт »\nҺөйөнәбеҙ, атай, һин булғанға!\nҠояш батып, кисе үтеп, төнө етте. ИншаАллаһ, Аллаһ насип итһә иртәгә тағы ла ошо матур донъяға уянырбыҙ. Атайҙар тураһында яҙығыҙ әле тигән хәбәр алғас, уйға сумдым. Ысынлапта, әсәйҙәребеҙҙең тормош юлдашы, терәге булған атайҙарыбыҙ был донъяла күләгә һымаҡ ҡына күренеп ҡалдылар.\nБик иртә торорҙар ине лә ҡараңғы төн ҡайтырҙар ине. Көнө-төнө ғәиләһен ашатам һәм кейендерәм тип ялһыҙ эшләрҙәр ине. Ә беҙ балалар атай ҡайтып, ял итергә ятһа, арҡаһын семтеп-төртөп, бәләкәй йоҙроҡтар менән ышҡып, ахырына икәүҙәп-өсәүҙәп аяҡтар менән бил-яурынбашын тапап, тәнен яҙа инек. Ат итеп күмәкләп арҡаһына тейәлешә торғайныҡ…\nАтайҙар тураһында әллә ни яҙмайбыҙ шул, мәҡәләләрҙә уларҙы ир-егет тип кенә өҫтән яҙып китәбеҙ. Ғәиләлә төп кеше булған һәм уларға ашарға ризығын тапҡан, ваҡытында йылытҡан-кейендергән, бер ҡасанда үҙ көсөн йәлләмәгән иң яҡын кеше ситтә ҡала. Күпме атайҙар һәм атай була алмаған ир-егеттәр быуаттар буйы Тыуған илдәре өсөн көрәшеп һәм уны һаҡлап үлеп ҡалдылар. Йәндәрен бит улар беҙҙең өсөн, беҙ ошо донъяла йәшәп ҡыуанһындар өсөн бирҙеләр. Шуғала беҙгә атайҙарға төбәп – “Һөйөнәбеҙ, атай, һин булғанға!”, беҙҙе ошо донъяға тыуырға сәбәбсе булғанға тип, әйтергә ҡала!\nАтай кеше бала күңелендә әсәй менән иңгә-иң терәк булған иң ҡәҙерле, иң кәрәк кеше ул. Һәм дә атай – нәҫел башы, улы — уны дауам итеүсе, улар быуындар сылбырын дауам итәләр. Нәҫеле бар – нығыр, тигәндәр боронғолар. Тимәк, атай кеше, ысын мәғәнәһендә атай булып тәрбиә эшендә ҡатнашырға тейеш. Ул атай кешенең бала тормошонда туранан-тура ҡатнашыуын, балаларын яратыуын, иғтибарлы булыуын, сабыр ғына аңлатыуын, кәрәк ваҡытында шелтә биреүен, айырым уңыштары өсөн бүләкләүҙе, килеп сыҡҡан мәсьәләләрҙе бергәләп хәл итеүҙе күҙ уңында тота. Бына шундай яуаплы эш ул — атай булыу.\nАллаһ Тәғәлә Ҡөръән Кәримдең «Әғрәф» сүрәһенең 11 аятында: иң башта атай кешене — ир-атты, ҡатын-ҡыҙҙан алда яраттым, тип әйтә.\nوَلَقَدْ خَلَقْنَاكُمْ ثُمَّ صَوَّرْنَاكُمْ ثُمَّ قُلْنَا لِلْمَلآئِكِةِ ٱسْجُدُوا لآدَمَ\n«Үә ләҡад халәҡнәәкүм ҫүммә саууарнәәкүм ҫүммә ҡульнәә лилмәләә'икәтис-джүдүү ли'әәдәмә... ».\n« Ысынында төп атағыҙ – Әҙәмде балсыҡтан халиҡ ҡылдыҡ, һуңынан күркәм сүрәтле иттек, бынан һуң фәрештәләргә әйттек: «Әҙәмгә ҡарап сәждә ҡылығыҙ», — тип.\nАллаһы Тәғәлә иң элек әсәбеҙ Һауаны түгел, ә атабыҙ Әҙәмде халиҡ ҡыла, фәрештәләргә атабыҙ Әҙәмгә сәждә ҡылырға бойора һәм фәрештәләр атабыҙ Әҙәмдең өҫтөнлөгөн танып сәждә ҡылалар.\nАллаһ Тәғәлә Әҙәмде ябай мәхлүк итеп кенә халиҡ ҡылмай, Ул уны хәлифә итеп халиҡ ҡыла. Аллаһы Тәғәлә «Бәҡара» сүрәһенең 30 аятында әйтә:\nوإِذْ قَالَ رَبُّكَ لِلْمَلآئِكَةِ إنِّي جَاعِلٌ فِي الأَرْضِ خَلِيفَةً\n«Үә иҙ ҡаалә раббүкә лил-мәләә'икәти иннии джәәғилүң фил-ардыи халиифәтән... »\n«Һәм Раббың фәрештәләргә әйтте: «Мин, әлбиттә, ер өҫтөндә хәлифә итеп Әҙәмде ҡыласаҡмын».\nХәлифә итеп атабыҙ Әҙәм шәхсән үҙе генә түгел, ә, ғөмүмән алғанда, ир-ат менән билдәләнә. Шулай итеп атай була торған кешенең өҫтөнлөгө билдәләнә. Ир кеше – атайға ҙур бурыс йөкләнелә.\nПәйғәмбәребеҙ Мөхәммәт Мостафа салләллааһү ғәләйһи үәс-сәләм әйткән:\n«Һеҙҙең һәр берегеҙ көтөүсе һәм һәр береһе үҙенең көтөүе өсөн яуаплы. Имам – көтөүсе һәм үҙенең көтөүе өсөн яуаплы, ир-ат үҙенең ғаиләһе өсөн көтөүсе һәм ул үҙенең көтөүе өсөн яуаплы, ҡатын-ҡыҙ үҙенең иренең өйөндә көтөүсе һәм үҙенең көтөүе өсөн яуаплы, хеҙмәтсе үҙенең хужаһының малдары өсөн көтөүсе һәм ул үҙенең көтөүе өсөн яуаплы, һәм һеҙҙең һәр берегеҙ көтөүсе һәм үҙегеҙҙең көтөүегеҙ өсөн яуаплы». («Бохари», 844;«Мөслим», 7408)\nБыл хәҙистән күренгәнсә ир-ат – ғаиләһенә, йәғни ҡатынына, балаларына көтөүсе. Ҡатын-ҡыҙ иһә фәҡәт үҙенең иренең өйөндә көтөүсе. Кемдең кем өҫтөнән көтөүсе икәнен Аллаһы Тәғәлә билдәләй. Ҡатындың йә иһә ирҙең теләге менән генә вазифаларҙы алышыу хаҡлыҡҡа тура килмәй. Атай кеше үҙ ғәиләһен хәләл ризыҡ менән тьәмин итергә тейеш һәм шул ваҡытта балаларҙы тәрбиәләү мәсьәләһендә оноторға тейеш түгел.\nПәйғәмбәребеҙ Мөхәммәд ғәләйһиссәләм: «Атайҙың балаға ҡалдырған иң ҙур мираҫы – яҡшы тәрбиә», — тине. Атаның мөхәббәте әсәнекенә ҡарағанда ла баланың изге йәнле булыуына нығыраҡ тәьҫир итә икән. Ир бала атаһына оҡшап үҫергә ынтыла, ҡыҙ бала атаһына оҡшаған егеткә кейәүгә сығырға тырыша. Ысынлап та бер ниндәй байлыҡ та баланың холҡон кире ҡайтара алмайҙыр. Шуға күрә киләсәктә үҙегеҙ үҫтергән емештәрҙең иң татлыһын ашайһығыҙ килһә, балаларығыҙға дөрөҫ тәрбиә бирергә тырышығыҙ, тип әйтелә бит.\nӘлбиттә атай кеше донъяүи эштәр менән мәшғүл, ирҙәргә ғәиләне мәтди яҡтан тәьмин итеү бурысы йөкләтелгән бит. Шуға ла баланы тәрбиәләгәндә күп мәшәҡәттәр әсәйҙәр өҫтөнә төшә. Ләкин бала тәрбиәһендә атайҙар мөһим роль уйнарға тейеш. Ата наҙына малайҙар ҙа, ҡыҙҙар ҙа бер үк дәрәжәлә мохтаж. Атай мөхәббәтенә төрөнөп үҫкән балалар бәхетле һәм үҙ маҡсатына ирешеүсән булып үҫә. Атай кеше баланың үҙ баһаһын формалаштырырға ла ярҙам итә.\n"Күпме мәктәптәр, институттар, университеттар булыуға ҡарамаҫтан, яҡшы атайҙан башҡа яҡшы тәрбиәле балалар ҙа була алмай", – тип яҙған яҙыусы Н.Карамзин. Әлбиттә беҙҙең заманда илебеҙҙең тарихы, батырҙарыбыҙҙың ғәйрәтлеге, ҡатын-ҡыҙҙарыбыҙҙың иплеге беҙҙең тәрбиәлә ҙур роль уйнаны. Шул атайҙарыбыҙ образында булған халыҡ батырҙарына, һуғыш геройҙарына, кешеләрҙе бандит-хулигандарҙан яҡлаған көслө артист ирҙәргә оҡшарға тырыштыҡ. Абруй — ирҙең ҡеүәте, ә атай абруйы беҙгә үрнәк.\nХәҙерге заманда балаларыбыҙға тыуған ил, тыуған ер, туған тел төшөнсәләрен аңлатмайынса уҡытыу эштәре алып баралар. Ә беҙ балалар тәрбиәләүҙе тулыһынса мәктәптәргә тапшырғанбыҙ. Өйҙә саҡта балаларыбыҙ телевизорға йә компьютергә бирелгән. Был ниндәй тәрбиә булһын?\nШуға ла балаларыбыҙ менән күберәк аралашып, аңлашып, үҙ-ара мөхәббәттә тәрбиәләй алмаһаҡ, уларҙы юғалтырбыҙ. Атай кешенең роле ғаиләлә бик ҙур шул. Беҙ теләйбеҙме, юҡмы, балалар, бигерәк тә малайҙар атайҙарының холҡон һәм ҡылығын ҡабатлайҙар. Яҡшы холоҡ-ғәҙәттең дә, насарында. Донъя тормошондағы ауырлыҡтарҙы еңергә, кешеләр менән аңлашырға һәм аралашырға, игелеккә ынтылырға, мохтаждарға ярҙам ҡулы һонорға, ҡатын-ҡыҙҙы хөрмәт итергә баланы бәләкәй саҡтан уҡ атай кеше өйрәтергә тейеш. Хеҙмәт һөйөүҙе, һөнәр алыуҙы, яуаплылыҡ хисен, маҡсат ҡуйыу, уға ынтылыу һәм барыу юлдарын табыуҙа бала атаһынан өйрәнә.\nДинебеҙҙәлә төп бурыс булып – баланың юғары рухи үҫешен тәьмин итеү, Аллаһты таныу тора. Бында атай кешегә ҙур бурыс йөкмәтелә, сөнки ул ғәиләһе өсөн яуаплы. Ислам ҡанундары буйынса йәшәгән ирҙе ҡатын-ҡыҙҙа хөрмәт итә, балалары ла ололап йәшәр, Аллаһыла риза булыр. Әлбиттә, Аллаһ юлынан тайпылып, гонаһҡа батҡан, үҙен хөрмәт итмәгән, ғәиләһен онотҡан ирҙе ҡайһы ҡатын-ҡыҙҙың яратаһы, ҡәҙерләгеһе килер икән? Ғаиләлә атай кеше эскелек менән шөғөлләнеп, тәмәке тартып, әсә кешегә ҡул күтәреп йәшәй икән, иманлы, әҙәпле бала үҫтереүгә өмөттө өҙһәң дә була. Атай-әсәнең тормошо — бала өсөн көҙгө. «Ояһында ни күрһә — осҡанында шул булыр», мәҡәленә ярашлы балала донъяға ҡарашы формалаша. Бына тулы ғаиләлә үҫеүсе һәм атаһыҙ балаларҙы сағыштырып ҡараһаҡ, бер әсәй тәрбиәһендә генә ҡалған баланың насарыраҡ уҡыуын, йышыраҡ тәртип боҙоусылар рәтендә күрәбеҙ. Ата-әсәләрҙең айырылышыуын, атаһы ғәиләһен ташлап китеүен үҫмер бала күңеле ауыр ҡабул итә. Яҡын булған атаһын һағыныу, тирә-яҡтағыларҙан оялыу, әсәһен ҡыҙғаныу, матди хәленең насарайыуы кеүек көслө кисерештәргә бала үҙенсә яуап бирә. Берәүҙәре үҙ-үҙенә бикләнә, икенселәрендә насар ҡылыҡтар барлыҡҡа килә, өсөнсөләре уҡыуҙарына битарафлыҡ күрһәтә. Ғаилә тарҡалған ваҡытта балаға бик ауыр була, уның тәрбиәгә бирелеүсәнлеге юғала. Бала кешеләргә лә, үҙ-үҙенә лә ышанысын юғалта. Ана шулайтып иң яҡын һәм ҡәҙерле булған атаһынан ҡыйырһытылған һәм рәнйетелгән баланың холҡонда шикләнеүсәнлек, тупаҫлыҡ, үс алыусанлыҡ, рәхимһеҙлек, алдаҡсылыҡ сифаттары барлыҡҡа килә.\nОшондай ҡыҙғаныс хәлдәр килеп сыҡмаһын өсөн Ислам динебеҙ атай кешене ғәиләһенә ҡарата ғәҙел булырға саҡыра. Атай кеше шәхси үрнәге менән балаларын тәрбиәләргә тейеш. Бала алдында атай кешенең – ғәиләнең терәк-таянысы, ғәиләне һаҡлаусы һәм һүҙендә тора белеүсе, ихтыярлы кеше булыуы мөһим.\nЙә Раббым, беҙҙе ысын мөьмин мосолмандар итһәң ине. Үҙең һәм һөйөклө Пәйғәмбәрең Мөхәммәд Мустафа ғәләйһис-сәләм ҡушҡанса йәшәргә насип итһәң ине, харам эштәрҙән һәм гонаһтарҙан беҙҙе һаҡлаһаң ине. Ғаиләләребеҙҙә именлек – тыныслыҡ — татыулыҡта һәм мөхәббәттә йәшәргә насип итһәң ине. Араларыбыҙҙы нығытһаң ине. Ауыр һынауҙар менән беҙҙе һынамаһаң ине. Балаларыбыҙға бәхет-тәуфиҡ бирһәң ине. Уларға ла ғәилә бәхете бирһәң ине. Боҙоҡ – иманһыҙ кешеләрҙе беҙҙән алыҫ ҡылһаң ине. Яҡындарыбыҙ менән ахирәт донъяла ла бергә булырға насип итһәң ине, тамуғ уттарынан һаҡлаһаң ине! Әмин!\nЭта запись написана автором Назир Сабитов, 12.03.2020 в 01:48, и размещена в категории вәғәздәр. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Егетемдең ҡолағын үҙем тешләнем\n14 Август 2019, 14:58\nМин малайҙар араһында үҫтем. Ун өс ағайым бар.Икәүһе – бер туған, ә ҡалғандары – ике туған. Өс туғандарҙы һанап та тормайым.Ун биш йәшемә тиклем шулар араһында мин бер бөртөк ҡыҙ булып үҫтем.\nҠалала торҙоҡ, йәй етһә әсәйемдәр беҙҙе гел ауылға алып барып, өләсәйҙәрҙә ҡалдыра торғайны. Өләсәйемдә бөтөнөбөҙ ҙә йыйылабыҙ. Ҡала фатирында ултырып йонсоған балалар, ауылда, саф һауала, иркендә кинәнә торғайныҡ. Алты-ете йәш булғандыр, мине ағайымдар алмаш-тилмәш ҡарай. Уларға йөк булып йөрөйөм. Малайҙар үҙҙәренең футбол, баҫтырыш, һуғыш уйындарын уйнаны. Ә мин, бәләкәй булғас, ундай уйындар уйнай алмайым. Бер көн өләсәйемдәрҙең күршеһенә, ҡаланан, минең йәштәрҙә генә бер малай килде. Ағайҙарым: “Шул малай менән уйна!” – тип мине ҡала малайы менән ҡалдырып китә башланылар. Тегенең менән эй, рәхәтләнеп, ҡап-ҡара булғансы бысранышып, уйнай инек. Мин нимә әйтәм, шуны тыңлап ҡына йөрөнө, дуҫ-татыу булдыҡ.\nБер көндө телевизорҙан “Тамыр” тапшырыуын ҡарап ултырабыҙ. Унда "ҡолаҡ тешләтеү" йолаһы электән булған тип һөйләйҙәр. Ә өләсәйем, борон ул йоланы нисек башҡарғандарын, аңлатып ултыра беҙгә. Нисек килеп сыҡҡандыр, ләкин мин, шул мәлдә, “бергә булайыҡ” тинем дә, теге малайҙың муйынынан һығып ҡосаҡлап, ҡолағын умырғансы тешләп алдым. Малайҙың ҡолағынан шабырлап, ҡан ағып китте. Дуаханаға алып барып, ҡолағын тегеп ҡуйҙылар.\nБыл ваҡиға әлбиттә беҙҙең дуҫлығыбыҙға кәртә булманы. Икенсе көнө үк зыҡ ҡубып, бергә уйнай инек инде.\nЙылғала һыу инеп, ҡырҙа еләк ашап, картуф күмеп, күрше инәйҙәрҙең алмаһына төшөп йыл да йәйге каникулдарыбыҙ бергә үтте. Икебеҙгә лә 13-14 йәш булғанын һиҙмәй ҙә ҡалдыҡ. Мин ҙурайғас, әсәйҙәр йәйге лагерҙарға йөрөтә башланы. Ауыл яғы яйлап, онотолғандай булды. Институтҡа уҡырға индем, каникулдарҙа ауылға килгәндә ишетә торғайным, теге дуҫым – күрше малайы – хәрби училищеға ингән икән тип. “Ул хәҙер йәй ҙә уҡый, августа ғына увольнениялары була,” – тип күрше инәй һөйләй торған ине. Институтты бөтөп, Истамбулда өс йыл, унан Америкала ике йыл уҡып белем алдым. Чикаго колледжын тамамлағас, Башкортостаныма ҡайттым. Быға тиклем үҙ эшемде асып, ҡалала фатир менән машина ла алып ҡуйған инем. Минең ҡайтыу беренсе май байрамдарына тура килде. Машинаға тейәлдек тә әсәйемдәр менән ауылға киттек. Көн йылы, һауа саф, өйҙә ултырып булмай. Бер заман мыш-мыш килеп өләсәйемдең мунсаһын, унан ағастарҙың олонон аҡлап йөрөйөм. Шулайтып, эш менән мәшғүл булып, баҡса таҙалап йөрөһәм, берәү миңә: "Тәк-тәк-тәк... Эшең еңел булһын!" – тигәнгә боролоп ҡараһам, янымда бер егет тора. Мин, ҡаушап киттем дә: "Ыыы... рәхмәт," – тигән булдым. Кем икән? Танымайым. "Мин шулай ныҡ үҙгәргәнменме?!" – тигәс кенә, кем икәне саҡ башыма барып етте. Ҡаршымда ябыҡ, һипкелле, сибек һәм йонсоу ғына малайҙан, киң күкрәкле, оҙон буйлы, ир ҡорона ингән егет тора. Хоҙаааайыыыым! Икебеҙ ҙә бер-беребеҙгә шаҡ ҡатып, ҡарап торҙоҡ. Ошо минуттарҙан башланып китте беҙҙең мөхәббәтебеҙ тарихы. Кисен саф һауала йөрөйбөҙ. Һөйләшеп тә, ҡосаҡлашып та туйып булмай. Ул хәрби училищены бөткән, ҡыҙыу нөктәләрҙә хеҙмәт итеп, ҡалала ҙур вазифала эшләй. Ҡолаҡта теге йөй тора.\nҮҙе һөйләй: – Хеҙмәт иткән сағында “был ниндәй йөй,” – тип һораһалар, мин: "Кәләшем ин һалды,"– тип әйтә торғайным, ти. Шулай, йәмәғәт, беҙ инде хәҙер өйләнешкәнбеҙ, бәпесебеҙ тыуҙы, Аллаға шөкөр! Ағайҙарыма ҙур рәхмәттәр уҡыйым, бала саҡта минең менән уйнамағандарына.


Мәҙәниәт - милләт-ара татыулыҡ нигеҙе\n21 Август 2020, 16:25\nКүп милләтле район халҡы үҙ тарихын белһен, традицияларын һаҡлаһын, төрлө яҡлап үҫешһен, һәләтен, ижади көсөн бойомға ашырһын өсөн мәҙәниәт өлкәһенә етди иғтибар бүленә. Төбәк үҫеше өсөн тырыш хеҙмәт иткәндәрҙең мәҙәни ялын ойоштороуға ла район етәкселеге ҙур өҫтөнлөк бирә.\nЙыл һайын мәҙәниәт учреждениелары төрлө кимәлдәге программалар буйынса төҙөкләндерелә, уларҙың матди-техник базаһы нығына, заманса йыһазландырыла. Ергәндән тыш, һуңғы осорҙа Корнеевкала, Нөгөштә күп функциялы клубтар барлыҡҡа килеүе, йыл һайын бер ауыл мәҙәниәт йортон (Рассвет, Бәләкәй Шәрип) капиталь ремонтлауға район бюджетынан аҡса бүленеүе шуға асыҡ миҫал. Шуға күрә бөтә мәҙәни учреждениеларҙа, шул иҫәптән китапханаларҙа, студияларҙа, театрҙарҙа йыл әйләнәһенә эш гөрләй. Хеҙмәткәрҙәр, ижади коллективтар республика, бөтә Рәсәй кимәлендәге сараларҙа, конкурстарҙа, фестивалдәрҙә уңышлы сығыш яһап, райондың еңеүҙәр тупланмаһын тултыра. Мәләүездәр өлгәшелгәндәрҙә туҡталып ҡала торғандарҙан түгел, яңынан-яңы бейеклектәр яуларға һәр ваҡыт әҙер. Быйыл биш йыллыҡ юбилейын билдәләгән ял-мәҙәни үҙәге асылыуы ла райондың мәҙәни офоғонда сағыу йондоҙҙар барлыҡҡа килеүенә булышлыҡ итте.\nҠала мәҙәниәт һарайында ике кино залы асылыуы ла райондың социаль-мәҙәни тормошона ҙур йоғонто яһаны. 2D һәм 3D форматындағы киноларҙы күрһәтеү өсөн заманса һанлы ҡорамал файҙаланыла. Киноиндустрияның заманса талаптарына яуап биргән тамаша залының береһе - 597, икенсеһе 66 урынға иҫәпләнгән. Был кино залдары Рәсәй һәм сит ил фильмдарын ҡарау урыны ғына түгел, ә, ысын мәғәнәһендә, күп яҡлы мәғлүмәт һәм мәҙәниәт үҙәге. Унда тематик осрашыуҙар, яңы фильмдар презентацияһы үтә.


Республикала 600 эшҡыуар социаль хеҙмәт күрһәтә\nБөгөн Өфөлә социаль эшҡыуарлыҡ буйынса икенсе форум уҙҙы. Егерменән ашыу йүнсел төрлө номинацияла дипломдар менән бүләкләнде. Форумда шулай уҡ Благовещен заводы менән республиканың социаль өлкәһен яңыртыу үҙәге араһында 2 миллион һумлыҡ килешеүгә ҡул ҡуйылды.\nТеген машиналарының тауышын улар ишетмәй, әммә эште ҡолағы ишеткәндәрҙән яҡшыраҡ башҡара. Етәкселәре һәр хәлдә шулай ти. Һаңғырау ҡатын-ҡыҙҙарҙы ул тегеү цехына бер йыл элек алған.\nЮлия Федорова, тегеү цехы етәксеһе: «Беҙҙең төрлө эшселәребеҙ булды, тик ҡолағы ишетмәгәндәр иғтибарлыраҡ, талапты ла теүәл башҡаралар. Сумкалар һәм балалар түшәк кәрәк-яраҡтары тегәбеҙ».\nМөмкинлектәре сикләнгәндәргә эш урындары булдырыу, киреһенсә, социаль яҡлауға мохтаждарҙы ҡарау һәм башҡа хеҙмәттәр күрһәтеүсе эшҡыуарҙар Өфөлә икенсе тапҡыр форумға йыйылды. Үҙҙәрен социаль эшҡыуар булараҡ танытыусылар 26 төрлө номинация буйынса бүләкләнде. Был төр эшҡыуарлыҡтың сиктәре билдәләнмәгән - халыҡҡа хеҙмәт күрһәтеү өсөн мөмкинлектәр киң. Бөҙрәхана, шәхси медицина клиникалары, өлкәндәрҙе ҡарау һәм башҡа төр хеҙмәттәр күрһәтергә батырсылыҡ итеп эш башлағандарға дәүләт ярҙамы бар, ти форумда ҡатнашыусылар.\nВячеслав Ғиләжетдинов, Башҡортостандың эшҡыуарлыҡ һәм туризм буйынса дәүләт комитеты рәйесе: «Социаль эшҡыуарҙар йылдан-йыл күбәйә. Республикала күптән түгел генә 200 эшҡыуар булһа, хәҙер улар 600-гә етте. Өйҙә хеҙмәт күрһәтеү булһынмы, мәктәпкәсә учреждениемы - дәүләт эшҡыуарҙарға юл бирә. Йүнселдәр артҡан һайын конкурентлыҡ барлыҡҡа килә».\nЙылдың иң яҡшы стартабы - Сибай ҡалаһы социаль хеҙмәтләндереү үҙәге етәксеһе Илһам Әбделғужиндыҡы. Әлегә уның проекты Урал аръяғында тәүгеһе - бер йыл элек урындағы социаль приют ябылғас, был йүнәлештә шәхси үҙәк аса. Пансионатта Сибай ҡалаһы, Йылайыр, Хәйбулла һәм күрше райондарҙан егерменән ашыу кеше йәшәй.\nСоциаль эшҡыуарлыҡ дәүләт өсөн отошло тармаҡ. Социаль приют миҫалын алып ҡарағанда ғына, ҡаҙнанан бер кешене аҫырау өсөн көнөнә 1 мең һум тирәһе аҡса бүленә, пенсионер кеҫәһенән 100 һум ғына тотонола. Шәхси ҡулдағы приютта инде кеше башынан 450 һум алына, уны пенсионер тотош үҙе түләй.\nПроекттарҙы тормошҡа ашырыу буйынса теләгән кеше бушлай уҡый ала. Бәләкәй эшҡыуарлыҡты үҫтереүгә эре предприятиелар ҙа ярҙам ҡулы һуҙырға әҙер. Форумда Благовещен ҡалаһы арматура заводы менән республиканың социаль өлкәһен яңыртыу үҙәге араһында 2 миллион һумлыҡ килешеүгә ҡул ҡуйылды. Әле эшләп килгән проекттарға ла, яңыһын булдырырға теләүселәргә лә завод аҡса бүләсәк.


Кама аша күпер Башҡортостан менән Удмуртияны тоташтырасаҡ // Сәйәсәт | новости башинформ.рф\nКама аша күпер Башҡортостан менән Удмуртияны тоташтырасаҡ\n15:58, 25 февраля 2011 Сәйәсәт\nТиҙҙән Удмуртия менән Башҡортостанды Кама аша күпер тоташтырасаҡ. Был ике республика араһында транспорт бәйләнешен яҡшыртырға ярҙам итәсәк һәм урау юлдар менән йөрөүҙән ҡотҡарасаҡ. Был турала Удмурт Республикаһы Дәүләт Советы Рәйесе Александр Соловьев Өфөгә рәсми сәфәре барышында хәбәр итте.\n— Күпер төҙөү – ике төбәк өсөн дә мөһим проблема, — тине ул Башҡортостан башлығы Рөстәм Хәмитов менән осрашыуҙан һуң. – Бөгөн был мәсьәлә хәл ителгән тиерлек. Төҙөлөш өсөн кәрәкле сумма беҙгә федераль бюджеттан бүленәсәк.\nРөстәм Хәмитов менән осрашыу ваҡытында Александр Соловьев ауыл хужалығын үҫтереү һәм ауылдар яҙмышы темаһын да ҡуҙғатты. Уның фекеренсә, ауылдарҙың бушап ҡалыу, халыҡтың ҙур ҡалаларға күсенеү проблемаһы илдең бөтә төбәктәренә лә хас.\nАлександр Соловьев иҫәпләүенсә, был проблеманы бер ни тиклем ауылдарҙа мәктәп төҙөү юлы менән хәл итергә мөмкин. Ауылда мәктәп – ул тик мәктәп кенә түгел. Ул шул уҡ ваҡытта мәҙәниәт үҙәге лә.\nРөстәм Хәмитов менән Александр Соловьев Башҡортостан менән Удмуртия араһында сәнәғәт һәм төбәктәрҙә милләт-ара татыулыҡты нығытыу өлкәһендә хеҙмәттәшлек перспективаларын да тикшерҙе.


Урманға яҡын ер биләмәһен файҙаланыусылар ағастарҙы янғындан һаҡлау сараһын күрергә тейеш - GTRK.TV — Новости Уфы и РБ\nУрманға яҡын ер биләмәһен файҙаланыусылар ағастарҙы янғындан һаҡлау сараһын күрергә тейеш.\nРәсәй хөкүмәте ҡарарына ярашлы, 2017 йылдың беренсе мартынан башлап биләмә хужалары урманды ҡоро үләндән, сүп-сар һәм тиҙ ут ҡабыусан башҡа ҡыйҙан таҙартырға йәиһә урманды һөрөнтө ер менән аралауҙы тәьмин итергә тейеш. Башҡортостан хөкүмәте тарафынан шулай уҡ урманда янғын хәүефһеҙлегенә айырыуса иғтибар биреү тураһында ҡарар ҡабул ителгән. Башҡортостандың урман хужалығы министрлығы мәғлүмәттәре буйынса, бөгөнгә республикала 119 янғын осрағы теркәлгән. 460 гектар ер, шул иҫәптән 263 гектарҙа урман зыян күргән. Үткән йыл менән сағыштырғанда был өсләтә күберәк. Ҡоро эҫе һауа шарттарында йәшен атып ут сыҡҡан осраҡтар күп. Янғындар иһә йышыраҡ таулы райондарҙа сыҡҡан.\n29 августа Йәйҙең бер көнө йылды туйҙыра


Материалы за Февраль 2008 года » Страница 10 » Архив газеты "Йәшлек"\nБашлаған эшеңде тамамла.\nХоккей уйыны – ҡаты уйын, шулай ҙа һуғышыу өсөн башҡа урындар бар\nХоккей буйынса даими беренселек аҙағына яҡынайған һайын, һәр турҙағы көрәш ҡанға торошло була башланы. Был, әлбиттә, бер яҡтан, беренселектә көсөргәнешлек тыуҙырып, хоккей һөйөүселәрҙә ҙур ҡыҙыҡһыныу уятһа, икенсе яҡтан, ҡайһы бер уйынсыларҙың тәртипһеҙлеге команда өсөн матур күренеш түгел. Был йәһәттән «Витязь» хоккейсылары иң «өлгөрө».\nИң етеҙе – Учалы командаһы Яңылыҡтар » Спорт\n«Йәншишмә» гәзите призына республика саңғы ярышы быйыл Күмертау ҡалаһында уҙҙы. 31-се тапҡыр уҙған был абруйлы ярышҡа республиканың төрлө район-ҡалаларынан 18 команда килгәйне. Бөтәһе 150-ләп йәш саңғысы үҙ-ара көс һынашты.\nҠыҙҙар – 3, егеттәр 5 саҡрымға шәхси беренселеккә ярышты.\nВенера Хәйрулла ҡыҙы Ханнанова Башҡортостан » Юбилейҙар\nСалауат районының Радио ауылынан ҡәҙерле әсәйебеҙ\nВенера Хәйрулла ҡыҙы ХАННАНОВАНЫ\nтыуған көнө менән ысын күңелдән ҡайнар ҡотлайбыҙ.\nҠәҙерле әсәй, һиңә иң изге, иң яҡты теләктәребеҙҙе еткерәбеҙ. Шатлыҡлы, ҡыуаныслы көндәр, оҙон ғүмер, күңел тыныслығы, аҡ бәхеттәр, балаларыңдың изгелеген күреп, барыбыҙҙы ҡыуандырып, һәр ваҡыт ҡояштай балҡып, тыуған йорттоң утын һүндермәй, оҙон-оҙаҡ йылдар йәшәүеңде теләйбеҙ.\nӘсәй! Беҙҙең мәңге һүнмәҫ ғүмер ҡояшыбыҙ, барыһы өсөн дә һиңә ҙур-ҙур рәхмәт әйтәбеҙ. Һинең һау-сәләмәт, беҙгә оло терәк, кәңәшсе булып йәшәүең оло бәхет.\nБеҙҙең өсөн күпме тырыштың һин,\nУйландың һин ғүмер эсендә.\nОнотмайбыҙ, әсәй, бер ҡасан да,\nРәхмәт һиңә барыһы өсөн дә.\nСәләмәт бул, гел йылмайып йәшә,\nБарыбыҙға ҡанат-терәк булып,\nҠотлау менән – барлыҡ балаларың.\nФәнүзә Һаҙый ҡыҙы Шәрәфетдинова Башҡортостан » Юбилейҙар\nБелорет районының Шығай ауылынан һөйөклө әсәйебеҙ\nФәнүзә Һаҙый ҡыҙы ШӘРӘФЕТДИНОВАНЫ\n55 йәшлек күркәм юбилейы менән ихлас ҡотлайбыҙ. Алтын йөрәкле ҡәҙерлеләрҙән-ҡәҙерлебеҙ – йәшәүебеҙ йәме, тормошобоҙ ҡото ул! Ғәзиздәрҙән-ғәзиз әсәйебеҙ! Һин бөгөн үҙеңдең матур байрамыңды билдәләйһең. Ҡыштың һалҡын көндәренә наҙ, йәм өҫтәргә теләгәндәй, тәбиғәттең ошо миҙгелендә донъяға килеп, барлыҡ яҡындарыңды һөйөндөргәнһең, өс балаңа йән өргәнһең. Беҙҙе ел-ямғыр тейҙермәй, бөтә күңел йылыңды биреп үҫтерҙең. Саф нескә күңелең, оло йөрәгең, изгелектәрең өсөн мең рәхмәт һиңә! Ер йөҙөндә һинең булыуыңа ҡыуанып бөтә алмайбыҙ!\nКиләсәктә лә йөрәк түреңдәге йән йылыңды һүндермәйенсә, атайыбыҙ менән иңгә-иң терәшеп, беҙгә терәк-таяныс, ейәндәреңә йәшәйеш сығанағы, нур усағы булып, ҡәҙер-хөрмәткә төрөнөп, оҙаҡ йәшә лә йәшә әле!\nӘсәкәйем – гөл-сәскә,\nҠояш ҡына, ай ғына!\nҮҫтерҙең беҙҙе һөйөп,\nҺин булғанға тормошобоҙ –\nМөлдөрәмә тулы наҙ.\nҺин яндаһың, күңелебеҙҙә\nЙылмая ҡояшлы яҙ!\nБеҙҙең иң ҙур шатлығыбыҙ,\nӘсәйебеҙ, ул бит һин!\nБәрәкәтле тормош һиңә,\nЙөҙөңдә бәхет көлһөн!\nИң изге теләктәр менән – тормош иптәшең, улдарың, ҡыҙҙарың, килендәрең, ейәндәрең.\nШамил Камалетдин улы Кәлимуллин Башҡортостан » Юбилейҙар\nӘлшәй районының Балғажы ауылында йәшәүсе\nШамил Камалетдин улы КӘЛИМУЛЛИНДЫ\n50 йәшлек юбилейы менән ҡайнар ҡотлайбыҙ. Иң йылы хистәребеҙҙе, оло ихтирамыбыҙҙы еткерәбеҙ. Әсәйебеҙ Рәмзиә Айтуған ҡыҙы менән бергәләшеп, ҡайғы-хәсрәтһеҙ, етеш, бәхетле тормошта йәшәүегеҙҙе теләйбеҙ.\nҺәр яңы тыуған көн тик шатлыҡ-ҡыуаныстар ғына килтерһен.\n50 йәш бит инде, ғүмер үтә, тип,\nКүңелең һинең һис тә төшмәһен.\nСәләмәтлек – ярты бәхет, тиҙәр,\nШуныһы бигерәк ситләп үтмәһен.\nИң изге теләктәр менән – ҡатының Рәмзиә, улың Алмас, ҡыҙҙарың Динара, Гөлнара, кейәүең Марат, ейәнең Динар.\nНурия Исмәғил ҡыҙы, Буранбай Барый улы Башҡортостан » Юбилейҙар\nЙылайыр районының Воскресенское ауылынан ҡәҙерле апайыбыҙ\nНурия Исмәғил ҡыҙы ДӘҮЛӘТСУРИНАНЫ\nкүркәм юбилейы – 50 йәше, Хәйбулла районының Бакаловка ауылынан яратҡан еҙнәйебеҙ\nБуранбай Барый улы ҠАҘАҠҠОЛОВТЫ\n– 55 йәше, бына инде 30 йылдан ашыу инде еҙнәйебеҙ менән иңгә-иң терәшеп бәхетле ғүмер кисереүсе, ике ул, ике ҡыҙға ғүмер бүләк итеүсе, өс балаға өләсәй булыусы апайыбыҙ Фәтхиә Исмәғил ҡыҙын тыуған көнө менән ҡайнар ҡотлайбыҙ. Көндәрегеҙ – ҡояшлы, кистәрегеҙ – ал шәфәҡле, таңдарығыҙ – яҡты һәм тыныс, һаулығығыҙ – ныҡ, ғүмерегеҙ бәхетле булһын.\nҠотлау менән, барлыҡ туғандарығыҙ исеменән - Нәғим, Зәйнәп, Ғәҙел, Нәсимә, Ғәлим.\nҒәлинур, төн уртаһында танышының шалтыр-шолтор шешәләр күтәреп китеп барыуын күреп:\n– Төндә шешә ҡабул итәләрме ни? – тип һорай.\n– Ҡайҙа инде ул? Ҡатыным, бөтә мөлкәтеңде йый ҙа сығып кит, тип өйҙән ҡыуып сығарҙы.\nКире ҡайтырға << 1 6 7 8 9 10 11 12 13 14 33 >> Киләһе бит


Магура мәмерйәһе — Башҡорт Википедияһы\n43°43′06″ с. ш. 22°36′01″ в. д.HGЯO\nМагура мәмерйәһе Викимилектә\nМагура — Болгарияның Видин өлкәһендәге мәмерйә. Видин ҡалаһы янындағы Рабиша ауылы эргәһендә урынлашҡан.\n2 Спелеологик тасуирлама\n3 Таштағы һынлы сәнғәт\n4 Хәҙерге ваҡыт\nМәмерйә Рим империяһы һәм урта быуаттар осоронда уҡ билдәле булған һәм өйрәнелгән.\nСпелеологик тасуирлама[үҙгәртергә | вики-тексты үҙгәртергә]\nНаскальные рисунки в Магура мәмерйәһендәге петроглифтар (таштағы һүрәттәр)\nДөйөм оҙонлоғо 3 км. Мәмерйә оҙон һәм тәрән коридорҙарҙан тора, уны тулыһынса үтер өсөн уртаса 5 сәғәт кәрәк була. Магура мәмерйәһе үҙенең сталактиттары, сталагмиттары һәм сталактонлары менән билдәле. Иң ҙур сталактондың бейеклеге 20 метр, ә нигеҙенең диаметры 4 метр тәшкил итә. Иң ҙур сталагмиттың оҙонлоғо 11 метр, ә нигеҙенең диаметры 6 метр тәшкил итә.\nЙыл әйләнәһенә мәмерйәлә +12 °C температураһы һаҡлана.\nТаштағы һынлы сәнғәт[үҙгәртергә | вики-тексты үҙгәртергә]\nМәмерйә шулай уҡташтағы һынлы сәнғәттең 700 өлгөһө менән билдәле. Уларҙа ҡатын-ҡыҙ һындары, һунарсылар, хайуандар, үҫемлектәр, ҡояш һәм йондоҙҙар һүрәтләнгән. Болгар тикшеренеүселәре буйынса бында Европалағы иң боронғо неолит осорондағы ҡояш календары төшөрөлгән, ул 366 көндән торған. Ғалимдар фекеренсә, кешеләр бында һуңғы палеолит осоронда (б.э.т. 100 000 — 40 000 йылдар) йәшәгән.\nМәмерйәлә шараптар һаҡлана. Иң ҙур Триумфаль залда (бейеклеге 30 м, киңлеге — 58, оҙонлоғо — 130 м) классик музыкаһы концерттары уҙғарыла. Туристар өсөн тотҡослы һәм яҡтыртылған һуҡмаҡ юлдар һалынған.\n↑ Магура сохранить старый солнечному календарю в Европе(недоступная ссылка)\nwww.rus-edu.bg 2007 йылдың 29 сентябрь көнөндә архивланған.\n 2007 йылдың 16 октябрь көнөндә архивланған.\nБыл сәнғәт буйынса тамамланмаған мәҡәлә. Һеҙ мәҡәләне төҙәтеп һәм тулыландырып Википедия проектына ярҙам итә алаһығыҙ.\nhttps://ba.wikipedia.org/w/index.php?title=Магура_мәмерйәһе&oldid=1080411 ҡабул ителгән\nБыл бит һуңғы тапҡыр 16:33 2 октябрь 2021 үҙгәртелгән.


Тәрилкәләр ниңә Башҡорт телевидениеһына битараф? » "Йәшлек" гәзите\nГазета "Йәшлек" » Новости » Мәҙәниәт » Тәрилкәләр ниңә Башҡорт телевидениеһына битараф?\nТәрилкәләр ниңә Башҡорт телевидениеһына битараф?\nУҙған шәмбелә мин йәшәгән туҡталышта митинг үтте. Тәүҙә, уны алыҫтан күреп, сираттағы ауыл хужалығы йәрминкәһе, ахыры, тип уйланым. Бәлки, берәй аҙыҡ-түлек һатып алырмын, тип яҡынлашһам, «Татарҙар! Беҙҙең ТНВ каналын ҡарарға конституцион хоҡуғыбыҙ бар!», «Вся Уфа», включи передатчик татарского ТВ» тигән яҙыуҙар тотҡан егермеләгән кешене күреп, аптырашта ҡалдым. Һуңынан асыҡланыуынса, «Вся Уфа» телекомпанияһында билдәһеҙ кешеләр ТНВ-ны трансляциялаған кабелде өҙөп киткән һәм ошо сәбәпле ҡәрҙәштәребеҙ ризаһыҙлығын белдереп, шау-гөр килә, имеш. ТНВ каналының ике-өс көн күрһәтмәй тороуына, ана, нисек асыуҙары килә, ә беҙ, башҡорттар, һигеҙ йыл тирәһе кабель каналдарынан туған телебеҙҙәге тапшырыуҙарҙы ҡарай алмай, мәхрүм йәшәп тә, исмаһам, бер тапҡыр тауыш күтәрҙекме?!\nНимә ул юлдаш (спутник) телевидениеһы?\nЮлдаш тапшырыуының традицион тапшырыуҙарҙан (эфир, кабель) төп айырмаһы – һанлы сифаты һәм теле, радиоканалдарҙың айырыуса күп булыуы. Юлдаштар Ерҙән 36 мең километрҙан ашыу алыҫлыҡта урынлашҡанға күрә уларҙың тапшырыу сигналдары бер нисә төбәкте, хатта илдәрҙе ҡаплап ала. Телевизорығыҙҙа ни бары 3 – 5 канал булып, улары ла насар күрһәтә икән, спутник һеҙҙең ҡотҡарыусығыҙ. Сигналдар һанлы форматта тапшырыла, шунлыҡтан тапшырыуға төрлө тауыштар, тотҡарлыҡтар ҡамасаулай алмай.\nСпутник тәрилкәһе һәм ресивер (тәрилкә менән идара итеү өсөн приемник) ярҙамында «асыҡ» (түләүһеҙ) һәм «ябыҡ» (түләүле) юлдаш каналдарын ҡарарға мөмкин. Республикабыҙҙа 55 сантиметр һәм 1,8 метрлыҡ тәрилкәләр менән спутник сигналдарын ҡабул итәләр. Бик күптәр өсөн оҙайлы ваҡыт «Ямал 201 90Е» тәрилкәһе популяр булды. Һуңғы йылдарҙа, юлдаш тапшырыуҙарын тоташтырыу буйынса ойошмалар ныҡлы үҫеш алыу сәбәпле, «Триколор», «Радуга», «НТВ+», «Континент» һәм башҡа юлдаш телевидениелары барлыҡҡа килде. Улар Eвтелсат – W4, Интелсат 15, ХотБирд13E, АБС − 1 һәм башҡа ҡатмарлы исемле спутниктарға тоташҡан.\nБЮТ һәм ТНВ каналдарын сағыштырғанда\nРайондарҙа спутник антенналары киң таралыу алғас, күп ғаиләләр улар аша Башҡортостан юлдаш телевидениеһын ҡарап булмаясағын аңлап, аптырашта ҡалды. Күпме аҡса түгеп тәрилкә ҡуйҙыртыу һәм Башҡортостанда йәшәп, башҡорт телевидениеһын ҡарай алмауға йәнең әсенмәҫ ерҙән әсенер. Баҡһаң, БЮТ тапшырыуҙары 2004 йылда донъяға Интелсат 904 спутнигы аша таралған, ә шул уҡ ваҡытта «Татарстан − Яңа Гасыр» (ТНВ) Евтелсат W4 юлдашына тоташҡан булған. Беҙҙең төбәк һайлаған юлдаш күберәген телефон элемтәһе өсөн тәғәйенләнгән һәм Рәсәй Федерацияһы биләмәһен генә хеҙмәтләндерә. Ә күршеләрҙең спутнигына 25 илде хеҙмәтләндергән халыҡ-ара «Интерспутник» компанияһы хужа булғанлыҡтан, уларҙың мөмкинлеге лә күберәк булып сыҡты. Рәсәйҙең төп федераль каналдары ла «Интерспутник» менән файҙалана. Шулай итеп, ни өсөн беҙ барлыҡ юлдаш телевидениелары аша үҙебеҙҙең башҡорт каналын ҡарай алмайбыҙ, тигән һорауға яуап ошо була инде. Тимәк, был ике төбәк араһында киң тамашасыларҙы яулау буйынса ярышта БЮТ яҡшы спутникка аҡса йәлләп, стартта уҡ артта ҡалды.\nСит илдәрҙең беҙ ҡараған кабель каналдарын да шул уҡ «Интерспутник» беҙгә еткерә. Сөнки кабель телевидениеларының барлыҡ операторҙары ошо халыҡ-ара ойошма менән килешеү төҙөгән. Татарстан иһә, үҙ сиратында, барлыҡ төбәктәрҙә кабель телевидениелары менән уларҙың биләмәһендә ТНВ каналы күрһәтһен өсөн килешеү төҙөп, Мәскәү, Югра, Көнбайыш Себер, Алыҫ Көнсығыш, Ҡаҙағстан, Үзбәкстан ерҙәренә таралды. Теләһә, улар сит илгә – Латин Америкаһы, Көньяҡ-Көнсығыш Азия, Европа, Ғәрәп ярымутрауына ла сыға ала – мөмкинлектәре бар.\nИғтибар! Яңы юлдашҡа\nБашҡортостан юлдаш телевидениеһының «Триколор» программалары пакетына инмәүе ауылда йәшәүсе күптәрҙә ризаһыҙлыҡ тыуҙырҙы. Әсәйемде генә алып әйтәм, нимәгә миңә спутник тәрилкәгеҙ, башҡортса бер нәмә күрһәтмәгәс, тип ҡара янып йөрөнө ул. «Ярай, исмаһам, «Юлдаш» бар, – тип радионы маҡтай, бер аҙҙан эсе бошоп китә. – Ҡыҙым, башҡортса клиптар алып ҡайт, БЮТ-ты ҡарап булмай бит». Ахыры, әсәй өсөн, өй башына оҙон итеп һуҙып, БЮТ антеннаһы эшләп бирҙеләр, ярай әле яҡында, күрше ауыл тауында уның телевышкаһы урынлашҡан.\nТелеканалды бер юлдаштан икенсеһенә күсереү оло хеҙмәт һәм күп аҡса талап иткән процесс, райондарҙа спутник ҡорамалдарын икенсе тулҡындарға көйләү өсөн оҙайлы ваҡыт һәм көс кәрәк. БЮТ-ның күп йылдар бындай мөмкинлектәре булманы. Ниһайәт, апрель айында беҙҙең телевидение аҙмы-күпме был өлкәлә алға китте – Интелсат 904 спутнигын Интелсат 15 спутнигына алмаштырҙыҡ.\nБашҡортостан телевидениеһының баш инженеры Сергей Буйвалов был хаҡта былай тип аңлатты:\n– 2012 йылдың 1 апреленән БДТ, «Ҡурай» телеканалдары һәм «Спутник-FМ», «Юлдаш», «Ашҡаҙар» радиоканалдары быға тиклем эшләп килгән Интелсат 904 спутнигынан Интелсат 15 спутнигына күсте. Ауылдарҙа 1,2 метрлыҡ тәрилкәләр менән БЮТ-һын иркен ҡарап була. Ә кемдең тәрилкәһе бәләкәйерәк, уларға белгестәрҙе саҡыртып, «Триколор-Себер» телевидениеһына тоташырға кәрәк. Сөнки Интелсат 15 спутнигы «Триколор-Себер» компанияһын хеҙмәтләндерә. Күптәр Себер яҡтарында йәшәүсе түғандарынан, таныштарынан ишеткәндер, ул тарафтарҙа БЮТ бик яҡшы күрһәтә. Республика халҡының күбеһе һайлаған «Триколор» телевидениеһы Көнсығыш Европа илдәренә йүнәлтелгән. «Триколор-Себер» телевидениеһы «Бонум-1» тип аталған яһалма юлдаш аша Рәсәй юлдашына ла тоташҡан. Бының аша Себер, Урал һәм өлөшләтә Алыҫ Көнсығыш федераль округтарында тапшырыуҙар алып барыла.\nИке юлдаш өсөн дә түләү беҙҙең хәлдән килмәй, шунлыҡтан береһен − мөмкинлектәре күберәген генә һайларға тура килде. Киләсәктә иркенләп республиканың барлыҡ нөктәләренән арзан юлдаш ҡорамалдары аша ҡарай алырлыҡ телевидение өсөн тырышасаҡбыҙ. Барлыҡ етешһеҙлектәр финанс өлкәгә барып теркәлә. Шунлыҡтан, иң алдынғы юлдаш телевидениелары исемлегенә инер өсөн, Башҡортостан Хөкүмәтенә бер нисә тапҡыр мөрәжәғәт иттек. Тик әлегә проблема асыҡ ҡала.\nСығыу ваҡыты 16-11-2012, 12:48 | Ҡаранылар: 833\nБашҡортса телевидение каналы “Триколор”ҙа ла буласаҡ\n“Ҡурай – TV” ҡайҙа булды?\nӘгәр Президентҡа һорауың булһа


Матбуғат баҫмалары атауынса, "скрипка аристократы" йәки\n"фәрештәләр йырын тыңлаусы" Владимир Спиваков "Башҡортостан " ҡунаҡхана\nкомплексында үткән матбуғат конференцияһына бер аҙ һуңлабыр аҡ килде, әммә Башҡорт дәүләт филармонияһының Ҙур залында маэстроның к онцерты ваҡытында башланды һәм Өфөлә Халыҡ - ара камера һәм симфоник\nмузыка фестиваленә сағыу һәм лайыҡлы нөктә ҡуйҙы. Ғөмүмән, Владимир\nТеодоровичтың килеүе үҙе етәкләгән Рәсәй Милли филармония о ркестры турына бәйле. Оркестрҙың илебеҙ ҡалалары буйлап үткән гастролдәре, Өфө фес тивале кеүек үк, Еңеүҙең 60 йыллығына арнала. Шуға күрә журн алистарҙың концертҡа билетарҙың ҡиммәт булыуы йәһәтенән ризаһыҙлыҡ белдереүе аңла шыла - һуғыш ветерандары өсөн был ысынлап та ҙур аҡса! Теләүселәрҙе ң барыһының да концертҡа эләгә алмаясағы көн кеүек асыҡ, тик\nниңә ул ваҡытта Өфөлә Халыҡ - ара камера һәм симфоник музыка фестивален ойоштороус ыларға филармония алдындағы майҙанда концертты тура трансляциялаусы\nҙур экран ҡуймаҫҡа ине, был күп кенә ҙур ҡалаларҙа шулай эш ләнә.\n- Мин концерт программаһы өсөн генә яуап бирәм, билетҡа н индәй хаҡтар ҡуйылыуына минең ҡыҫылышым юҡ, - тип тыныс ҡына яуап бирҙе В ладимир Спиваков. - Экранға килгәндә... Минең ундай экраным булһа, м отлаҡ алып килгән булыр инем. Барыһы ла концертҡа эләгә алмай, әлбиттә,\nәммә беҙ сифатлы башҡарыуҙа музыка тыңларға теләп тә аҡса түләй алмағ андар өсөн йыш ҡына ишектәрҙе асып ҡуябыҙ. Мөмкинселек булһа, ветеранда р һәм башҡа тамашасыларға сәхнәлә лә урын табабыҙ. Өфөлә концертыб ыҙҙы ойоштороусылар был йоланы боҙмаҫ һәм бер ни тиклем халыҡты б ушлай индерер тип ышанам.\nБашҡорт дәүләт филармонияһы директоры Данир Ғәйнуллин был\nһүҙҙәр менән ризалашып баш ҡаҡты, әммә, һуңынан асыҡланыуынса, ул и шектәрҙе ябырға һәм бер кемде лә индермәҫкә ҡушҡан. Филармония алдынд а йыйылған халыҡ, башлыса Өфө сәнғәт академияһы студенттары,\nаҡрынлап тарала башланы, ә иң ныҡышмалдары аҙаҡҡа тиклем торҙо: билет эйәләр енән программка алыуын үтенде, һуңынан был пограммкаларҙы тотоп, автограф алырға өмөтләнеп, һуңға тиклем маэстроны ҡарауылланы.\nСпиваков үҙен гениаль һәм виртуоз музыкант тип атай ала һ әм был ысынлап та шулай. Уның етәкселегендәге Рәсәй Милли филармони я оркестры берҙәм, яҡшы көйләнгән механизмды хәтерләтә. Уға ҡарата "үтә күренмәле яңғырау", "башҡарыу нескәлеге", "иҫ китмәле еңеллек" һәм "ғә жәйеп азатлыҡ" эпитеттарын ғына ҡулланаһы килә. Был илаһи кө й илһам донъяһында йөҙҙөрә, өндә төштәр күрергә мәжбүр итә. Тамашасылар күҙ алд ында үҙгәреш кисерә: уларҙың күҙҙәрендә нур барлыҡҡа килә. Һ әм бары тик Сергей Рахманиновтың фортепиано менән оркестр өсөн концертының бере нсе бүлеге тамамланғасҡына зал үҙ мөхәббәтен сәхнәгә сығары уға иреште: музыканттар алҡыштарға һәм бик ҙур гөлләмәләргә күмелде. Әле генә бармаҡтары күҙ эйәрмәҫлек тиҙлектә фортепиано телдәре буйлап йүгергән Х алыҡ - ара конкурстар лауреаты, Мәскәү дәүләт академия филармонияһы сол исы Денис Мацуев тамашасылар алдында баш эйә һәм ҡотлауҙар ҡ абул итә.\n- Беҙҙең тур Бөйөк Еңеүҙең 60 йыллығына арналған һәм беҙ ҡалаларҙы Еңеүгә индергән өлөштәре буйынса бүлеп ҡарамайбыҙ,\nЕңеү һәр кем өсөн уртаҡ,\nтип һанайбыҙ, - тип аңлата Милли филармония директоры Георг ий Агеев. - Беҙҙең өсөн һәр төбәктә мөмкин тиклем күберәк урында сығыш я һау мөһим, сөнки исем өсөн генә түгел, ғәмәлдә Милли оркестр булғыбыҙ к илә.\nПианист Денис Мацуевтың һүҙҙәренсә, был составта ул ҡайҙа\nла барырға әҙер, өҫтәүенә Өфө - "бик шәп ҡала", Владимир Теодоровичтың тыуған яғы.\nЭйе, тип раҫланы маэстро, Өфөлә сығыш яһау уның өсөн ысын лап та ҙур әһәмиәткә эйә. Юҡ, был ябай концерт түгел, уның ябай концерт тары булмай. Спиваков уны был ҡала менән бик күп нимә бәйләүен белдерҙе -\nбында уның атаһы авиация заводында өлкән мастер булып эшләгән, бында ун ың бала сағы үткән.\n- Мин бер ваҡыт Лос - Анджелеста Рудольф Нуреев менән гри мерка бүлешеүем тураһында һөйләгәйнем инде. Уның сығышы иртән булы рға тейеш, минеке кисен. Ул мине күреп ғәжәпләнде һәм һин ыс ынлап та Владимир Спиваковмы тип һораны. Эйе, мин, тинем. Ә һеҙ - Рудольф Нуре евмы "Эйе, - тине ул һәм - Өфөнән ҡайһылай шәп егеттәр йыйы лған бында!" - тип өҫтәне.\nКонцерт тамамланғандан һуң да тамашасылар оркестрҙы бик о ҙаҡ ебәрергә теләмәне...\n- Йыш ҡына миңә үтенестәр яҙылған хаттар килә: операцияға\nаҡса кәрәк һәм башҡалар, - Владимир Теодоровичтың һүҙҙәрен хәтерләйем. - Мин ярҙам итергә тырышам, сөнки донъя йөҙөндә ҡайғы бик күп. Әммә минең ярҙамымдан һуң йәш талант яҡшы музыкант буласаҡмы - был уның үҙенән тор а. Мәҫәлән, Денис Мацуев - "Яңы исемдәр"фонды асышы, хәйер, был фондты б улдырыуҙа минең дә ҡыҫылышым бар.


Хәбәрҙәр: Киев: Юғары Рада янында бәрелештәр.\nКиев: Юғары Рада янында бәрелештәр.\nУкраина властары Юғары Рада янында демонстрацияла ҡатнашыусыларҙың милиция менән бәрелешеүен тикшерә. Шишәмбе көн бында Украинаның баш күтәреүселәр армияһы һәм Украина милләтселәре ойошмаһы эшмәкәрлеген таныуҙы талап итеүсе манифестанттар йыйылды. Агрессив кәйефле демонстранттар милицияға таштар һәм төтөн шашкалары ырғытты.\nЕuronews хәбәрсеһе Дмитрий Полонский Киевтан былай тип һөйләй:\n“Юғары Рада бинаһы алдына ҡаршылыҡ акцияһына сығыусылар депутаттарҙан Украинаның баш күтәреүселәр армияһын һәм Украина милләтселәре ойошмаһын Икенсе Бөтә донъя һуғышы ваҡытында Украинаның бойондороҡһоҙлоғо өсөн көрәшеүсе яҡ тип таныуҙы талап итте.”\nРепортерҙың һүҙҙәре буйынса, милиция манифестанттарға ҡарата йәш ағыҙыусы газ һәм резина күҫәктәр ҡулланған. “Милиция парламентты һәм депутаттарҙы һаҡлай,”-тип һыҙыҡ өҫтөнә ала хәбәрсе.\nУкраинаның юғары Рада рәйесе Александр Турчинов парламент бинаһы алдындағы провокациялар менән бәйле ултырышты ваҡытынан алда япты.\nУкраинаның баш күтәреүселәр армияһы һәм Украина милләтселәре ойошмаһы мәсьәләһе парламентта 7 тапҡыр тауышҡа ҡуйылды, әммә көн тәртибенә индерелмәне.\nКиев кешеләре һөйләй: “Украина баш күтәреүселәр армияһын 20 йыл элек, беҙ 12 мең булғанда танырға кәрәк ине. Хәҙер бер нисә йөҙ кеше ҡалды. Кемгә кәрәк ул?Беҙҙе тарих аҡланы.”\n“Степан Бандера һәм Роман Шухевичты кешеләр Украина геройҙары, Украинаның баш күтәреүселәр армияһын һәм Украина милләтселәр ойошмаһын бойондороҡһоҙлоҡ өсөн көрәшеүселәр итеп ҡабул итә икән, ил быны танырға тейеш. Юғиһә хөкүмәт менән халыҡ араһында килешмәүсәнлек килеп сығасаҡ.”\nЮғары рада янындағы бәрелештә милицияның 15 хеҙмәткәре зыян күргән, кәм тигәндә, 30 кеше һаҡ аҫтына алынған. “Азатлыҡ,” ”Туғанлыҡ,” “Уң сектор”милләтселәре тәртипһеҙлектәргә ҡағылыштары булмауы хаҡында белдерә. Кис Украинаның ҙур ҡалаларында Украина баш күтәреүселәр армияһы йыллығы айҡанлы марштар үтте.


Башҡортостандың Күп функциялы үҙәге май байрамдарында эш графигын хәбәр итте // Иҡтисад | новости башинформ.рф\n9:40, 24 апреля 2018 Иҡтисад\nБашҡортостандың Күп функциялы үҙәге май байрамдарында эш графигын хәбәр итте Фото: Мирон Доровских\nРеспубликаның Күп функциялы үҙәге май байрамдарында үҙ офистарының эш графигын хәбәр итте. 30 апрелдә, шулай уҡ 1, 2 һәм 9 майҙа «Минең документтарым» күп функциялы үҙәктең Башҡортостан буйынса бөтә офистары өсөн ял көндәре булып тора.\nӨфөләге Менделеев урамы, 205а адресы буйынса урынлашҡан бер офисҡа ғына был ҡағылмай.\nБында клиенттарҙы операция залының раҫланған эш режимына ярашлы 28, 29, 30 апрелдә һәм 2 майҙа ҡабул итәләр.\nТеги: Күп функциялы үҙәк, байрамдар, 1 май, 9 май


Санаторийҙар етәкселәре бюджеттарын планлаштырырға өйрәнә // Иҡтисад | новости башинформ.рф\nСанаторийҙар етәкселәре бюджеттарын планлаштырырға өйрәнә\n16:37, 15 июля 2010 Иҡтисад\nФото: Ришат Миңлейәров\nБР Ер һәм милек мөнәсәбәттәре министрлығында республика санаторийҙары — дәүләт унитар предприятиелары етәкселәре һәм белгестәре өсөн семинар үтә. Унда республиканың 12 шифаханаһы етәксеһе ҡатнаша. Төп тема – хәҙерге ойошма эшмәкәрлегендә бюджетты планлаштырыу роле. БР ер һәм милек мөнәсәбәттәре министры урынбаҫары Йәмил Садиҡов хәбәр итеүенсә, хәҙер ҡайһы бер дәүләт унитар предприятиелары араһында бюджетты планлаштырыу системаһында проблемалар бар.\n— Күп предприятиелар үҙ финанс средстволарын бүлә һәм сығымдарҙы контролдә тота белмәй, — тип билдәләне ул. – Ойошмалар уҙа барһа яҡындағы йылға бурыстарҙы планлаштыра. Бындай алым ҡулайлы түгел. Һәр коммерция структураһының бер нисә йыл алға компанияны үҫтереү буйынса аныҡ бизнес-планы бар. Дәүләт унитар предприятиелары был яҡтан ҡалыша. Бөгөн һүҙ, башлыса, миҙгелле эшләгән дәүләт санаторийҙары тураһында бара. Мәҫәлән, бындай шифаханалар эш, тимәк, килем дә кәмегән ҡышҡы осорҙа средстволарҙы экономиялау буйынса бер ниндәй ҙә сара күрмәй. Аҡсалары булған саҡта улар уны рациональ файҙаланмай: территориялар һатып ала, ә улары аҙаҡтан буш ята, путевкаларға хаҡтарҙы арттыра һәм башҡалар. Шуға күрә беҙҙең ведомство предприятиелар һығылмалы хаҡтар системаһын планлаштыра алһын өсөн тармаҡтар буйынса әүҙем эш алып бара. Бөгөнгө семинар — был йүнәлештә дәүләт унитар предприятиелары менән ошондай үҙ-ара эш итеү формаларының береһе.\nТеги: милек мөнәсәбәттәре, семинарҙар, санаторийҙар


Мәскәүҙә Башҡорт драма театрының «Хыялға ҡаршы» спектаклен күрһәттеләр // Мәҙәниәт | новости башинформ.рф\nМәскәүҙә Башҡорт драма театрының «Хыялға ҡаршы» спектаклен күрһәттеләр\n11:53, 6 сентября 2017 Мәҙәниәт\nМәскәүҙә «Артмиграция» йәш режиссура фестивале барышында Башҡорт драма театрының «Хыялға ҡаршы» спектакле (режиссеры Илсур Ҡаҙаҡбаев) күрһәтелде. Ойоштороусылар хәбәр итеүенсә, йөҙҙән ашыу театр араһынан етәүһе генә иң яҡшылары тип танылды һәм Мәскәү театрында сығыш яһау хоҡуғын алды.\n«Страстной бульварындағы Театр үҙәге бөтә тамашасыларҙы ла һыйҙырып бөтә алманы. Мәскәүҙәр спектаклде һоҡланып ҡабул итте», — тип һөйләне яҙыусы Айгиз Баймөхәмәтов. Спектакль уның «Ҡалдырма, әсәй!» китабы буйынса эшләнде һәм сәхнәләштерелде.\nОшо спектаклде сәхнәгә ҡуйған ижади төркөмдөң барыһы ла тиерлек (режиссер Илсур Ҡаҙаҡбаев, актерҙар Артур Кәбиров, Фәнис Рәхмәтов, Урал Әминев, Ринат Баймырҙин) Щепкин исемендәге Театр институтын тамамлаған. Сараға уҡытыусылары ла килгәйне, улар уҡыусыларының уңыштарын ғорурланып ҡарап ултырҙы.\nҺуңынан фекер алышыу ойошторолдо, тамашасылар спектакль авторҙарына үҙҙәренең һорауҙарын бирҙе. Ижади төркөмгә тантаналы шарттарҙа Рәсәй Театр эшмәкәрҙәре союзының рәхмәт хаты тапшырылды.\n«Иҫ китерлек спектакль ҡараным! Актерҙарҙың уйнауы, режиссура яҡшы кимәлдә булды. Күңел паклығы, ябайлыҡтың һәм аҡылдың тура килеүе, балалар йорто тураһында тарихты бәйән итеү теләге йөрәккә үтеп инә. Ошо спектаклде ҡуйыусыларҙың һәммәһенә лә рәхмәт!» — тип яҙған спектаклде ҡараған тамашасыларҙың береһе.


Хәбәрҙәр: Иран Израилде Ядро ҡоралын таратмау хаҡындағы килешеүгә ҡул ҡуйырға саҡырҙы.\nИран Израилде Ядро ҡоралын таратмау хаҡындағы килешеүгә ҡул ҡуйырға саҡырҙы.\nИран президенты Хәсән Роуханиҙың БМО Генераль ассамблеяһындағы сығышы иғтибар үҙәгендә. Иран лидеры иленең ядро программаһы мәсьәләләре буйынса АҠШ менән кисекмәҫтән һөйләшеүҙәр башларға әҙер булыуын белдергәйне инде. Роухани 3-6 ай эсендә килешеү төҙөүгә йөҙ тота. Ул шулай уҡ халыҡ-ара йәмәғәтселекте донъя һәм регионға Иран хәүеф тыуҙырмаясаҡ, тип ышандырҙы. Шул уҡ ваҡытта Израилдең ядро ҡоралы хаҡында иҫкә төшөрөүҙе лә кәрәк тапты.\n“Израиль- Ядро ҡоралын таратмау хаҡындағы килешеүгә ҡул ҡуймаған региондағы берҙән-бер ил. Улар быны кисекмәҫтән эшләргә тейеш. Тимәк, региондағы ядро технологиялары менән бәйле теләһә ниндәй эшмәкәрлек Атом энергияһы буйынса халыҡ-ара агенство (МАГАТЭ) тарафынан контролдә тотолорға тейеш,-”тип белдерҙе Хәсән Роухани.\nИзраилдән тыш Килешеүгә Һиндостан һәм Пакистан да ҡул ҡуймаған. Рәсми рәүештә йәһүд дәүләте үҙендә атом бомбаһы барлығын раҫлағаны ла, инҡар иткәне лә юҡ, әммә, байтаҡ эксперттарҙың фекеренсә, Израиль ядро боеголовкалары һаны буйынса донъяла алтынсы урында тора.


Хаҡ динем (башы) | Әбйәлил - Абзелил\nӘбйәлил - Абзелил > Дин > Хаҡ динем (башы)\n« Балалар өсөн 40 хәҙис\nХаҡ динем (дауамы) »\nХаҡ динем (башы)\nХаҡ динемдә беренсе аҙымдарым. Әңгәмә һәм хикәйәттәр аша. Мөршиҙә Уйсал.\nБеҙҙең тирә-яғыбыҙҙа булған бөтә тере һәм йәнһеҙ нәмәләрҙе кем барлыҡҡа килтергән?\nБыл донъялағы бөтә нәмәләрҙең: ер-һыу, йылға, тау, урмандарҙың, кеше, хайуан, ҡош, бөжәктәрҙең, Ҡояш, Ай, йондоҙҙарҙың барлыҡҡа килтереүсеһе — Аллаһ Тәғәлә.\nӘлегә һеҙ бәләкәйһегеҙ. Әммә оҙаҡламай үҫеп етерһегеҙ. Ҙурайып бәлиғ булырһығыҙ. Һеҙ, әлбиттә, белеп тораһығыҙ, донъяла бөтәһе лә хәрәкәт итә һәм үҙгәрә, һәм бөтәһе лә үҙ юлынан бара. Бөтәһе лә ҡәтғи һәм тәртипкә һалынған система менән башҡарыла.\nБыларҙың бөтәһенең дә хужаһы бар. Ул Аллаһ Тәғәлә. Ул — ҡар һәм ямғыр яуҙырыусы, Ул — үле ерҙе терелтеүсе, Ул — ялан һәм урмандарҙы йәшелләндереүсе, Ул — аҡ һөт биреүсе һыйырҙы йәшел үлән менән туйындырыусы, Ул берәүҙәре — диңгеҙҙә, икенселәре — күктә, һәм күпселеге — ерҙә тереклек итеүселәргә йәшәү биреүсе.\nКем яралтҡан был донъяны, Ай, йондоҙ һәм Ҡояшты?\nКем барлыҡҡа килтергән Ер, һыу, тауҙар, күк һәм һауаны?\nКем тотоп тора күктә йондоҙҙарҙы?\nКем яуҙыра ергә ямғырҙы?\nКем кешене юҡтан бар иткән?\nКем мине һәм һине барлыҡҡа килтергән?\nКем тыуҙырған һинең ата-әсәңде?\nКем яралтҡан хайуандарҙы?\nКем барлыҡҡа килтергән үҫемлектәрҙе?\nКем барлыҡҡа килтергән йәшелсә һәм емештәрҙе?\nКем бирә беҙгә һәм хайуандарға бөтә кәрәкле нәмәләрҙе?\nКем үҫтерә үле ерҙән тере үҫемлекте?\nКем бер үк ерҙә төрлө емештәр үҫтергән?\nКем туҡтата һәр кемдең йәшәүен?\nКемгә ҡарай бөтә Йыһан?\nКем бөтәһен дә барлыҡҡа килтергән, күрә, ишетә һәм\nбөтәһен дә белә?\nКем бөтәһен дә туйындыра?\nКем бөтәһен дә булдыра?\nКемдең ихтыяры бөтә ерҙә?\nКем бар башланғысһыҙ һәм сикһеҙ?\nКемдең юҡ тиңдәше һәм оҡшашы?\nКем бер кемгә лә мохтаж түгел?\nКем көсөнөң сиге юҡ?\nКем тыумаған да тыуҙырмаған да?\nКем һаҡлай һәм ғәфү итә беҙҙе?\nКем беҙгә ғүмер бирә?\nҺин кемдең ҡоло?\nКем иң бөйөк һәм иң матур?\nКем бөтәһенән дә һөйөклө?\nКемгә һыйынабыҙ беҙгә ҡурҡыныс булғанда?\nКем беҙҙе тәрбиәләй һәм үҫтерә?\nКем беҙҙе ҡурҡыныстарҙан ҡурсалай?\nКем һинең Хоҙайың?\nБыл һорауҙарҙың бөтәһенә лә беҙ шулай яуап бирәбеҙ — Аллаһ.\n«Аллаһ — ул күктәрҙе һәм Ерҙе бар ҡылды һәм күктән һыуҙы төшөрҙө, һәм уның менән емештәрҙе һеҙгә ризыҡ итеп сығарҙы, һәм Үҙенең бойороғо менән диңгеҙҙә йөрөһөндәр өсөн көймәләрҙе һеҙгә буйһондорҙо, һәм һеҙгә йылғаларҙы буйһондорҙо, һәм һеҙгә төн менән көндө буйһондорҙо, һәм тырыш хеҙмәтсәндәр итеп Ҡояш менән Айҙы буйһондорҙо». Ҡөрьән «Ибраһим, 32-33»\n«Ул төндө һәм көндө, Ҡояшты һәм Айҙы барлыҡҡа килтереүсе». Ҡөрьән «Әл-Әнбиә, 33»\n«Теләгән нәмәһенә Уның әмере: „Бул!“ — тип әйтеү генә етә, һәм ул нәмә барлыҡҡа килә». Ҡөрьән «Йа Син, 82»\nКем иртә һайын күктәргә сығара\nБеҙҙең донъябыҙҙы яҡтыртыусы Ҡояшты?\nТөнгө диңгеҙҙә сағылып,\nАй тыуа, кем быны Тыуҙырыусы?\nАғастар ҡороған кеүек ҡышҡыһын\nКем бүләк итә уларға яҙын йәшел кейем?\nОя ҡороп, урманда һайрай һандуғас,\nКем Ул, уға нәфис тауыш биреүсе?\nӘсәйебеҙгә булған беҙҙең мөхәббәтте,\nХәстәр менән тулған уның тауышын,\nЙөрәктәрҙең асыҡ хаҡлыҡ менән балҡыуын\nКем Ул, бүләк итеүсе был ләззәтте?\nӘле Тыуған илде белмәгән йөрәктә,\nКем тыуған ергә мөхәббәтте үҫтереүсе?\nАтайыңдан ишетергә теләгәндә яҡшылыҡты\nӨмөтөңдө һинең кем һаҡлай?\nКемдәр күңелендә Уға мөхәббәт һаҡлай,\nУлар — бәхеткә эйә булыусыларҙан.\nҺин ниндәй диндән?\nМинең динем — Ислам.\nӘл-хәмдү-лилләһ нимәне аңлата?\nАллаһ Тәғәләне маҡтауҙы, Уға рәхмәтле булыуҙы белдерә.\nҠайһы ваҡыттан һин мосолман?\nӘл-хәмдү-лилләһ, Әл-Мисак заманынан.\n"Әл-Мисак" нимәне аңлата?\nАллаһ Тәғәлә ерҙе барлыҡҡа килтерер алдынан бөтә кешеләрҙең (беҙгә тиклем булған һәм беҙҙән һуң буласаҡ) йәндәрен яратҡан, Үҙенең эргәһенә саҡырған һәм уларҙан һораған:\n- Ә ләстү бираббикум? (Минме һеҙҙең Аллаһығыҙ?)\n— Эйе, Һин беҙҙең Аллаһыбыҙ! — тип яуап биргәндәр. — Һәм Һиңә беҙ буйһонасаҡбыҙ, һәм Һинән ярҙам һораясаҡбыҙ.\nБыл ваҡыт — Әл-Мисак заманы\nҺәр бер бала мосолман булып тыуа. Тик һуңынан ул үҫкәс, ата-әсәләренең йәки башҡа өлкән кешеләрҙең йоғонтоһо аша ул икенсе динде ҡабул итергә мөмкин.\nНисек итеп мосолман булырға?\nМосолман булыу өсөн «Кәлимәи Тәүхид һәм Кәлимәи Шәһәдәт»те тел менән әйтеп, күңел менән дә инанырға кәрәк.\n"Кәлимәи Тәүхид"те аңлата алаһынмы?\nЛә иләһә иллә Аллаһ, Мөхәммәдү-ррасүлүллаһ.\nМәғәнәһе: «Аллаһтан һәм уның Рәсүле Мөхәммәдтән (саллаллаһу ғәләйһи үә сәлләм) башҡа илаһ юҡ».\nЛә иләһә: Илаһ юҡ. Мәғәнәһе: «Һүҙ бирәм, бер ниндәй ҙә башҡа илаһты ҡабул итмәйем, һәм үҙемдең күңелемде уларҙы ҡабул итеүҙән таҙартам. Төрлө илаһтарҙан таҙарған үҙемдең күңелемде тик Бер генә Аллаһҡа һәм Уның диненә әҙерләнем. Өйҙө һаҙлыҡта төҙөп булмаған кеүек, иман да ауырыу күңелдә көсәйә алмай».\nИллә Аллаһ: Тик Аллаһ Тәғәләгә генә ышанам. Мәғәнәһе: «Бөтә ялған илаһтарҙы кире ҡағып, тик Бер Аллаһты ҡабул итәм».\nМөхәммәдү-ррасүлүллаһ: Мөхәммәд (саллаллаһу ғәләйһи үә сәлләм) — Аллаһ Тәғәләнең Рәсүле һәм Бәйғәмбәре. Ул шуны аңлата: "Һүҙ бирәм, бөтә яңылыҡтарҙы инҡар итеп, үҙемдең Хоҙайыма нисек итеп Изге Ҡөрьән аша Аллаһ Рәсүлде (саллаллаһу ғәләйһи үә сәлләм) өйрәткән һәм нисек Рәсүл (саллаллаһу ғәләйһи үә сәлләм) беҙҙе өйрәтте, шулай ғибәҙәт ҡыласаҡмын.\nАллаһ исеме менән Аллаһтан башҡа бер кем дә һәм бер нәмә лә аталырға тейеш түгел. Һәм Аллаһтан башҡа бер нәмәгә лә һәм бер кемгә лә ғибәҙәт ҡылырға ярамай.\n«Кәлимәи шәһәдәт”те аңлатып бирә алаһынмы?\n„Әшһәдү әллә иләһә иллә-Аллаһ үә әшһәдү әннә Мөхәммәдән ғәбдүһү үә расүлүһ“.\nМәғәнәһе: „Мин таныҡлыҡ ҡылам, бер Аллаһтан башҡа ғибәҙәт ҡылырлыҡ илаһ юҡ, һәм Мөхәммәд (саллаллаһу ғәләйһи үә сәлләм) Уның Ҡоло һәм Рәсүле икәнлегенә таныҡлыҡ бирәм“.\nДингә ҡарата мөнәсәбәттәренә ҡарап кешеләр өс төркөмгә бүленә:\n1 — Мөьмин: Үҙенең дине итеп Исламды һайлаған, иманын тел менән иҡрар иткән һәм уның нигеҙҙәрен йөрәк менән дә таныған кеше;\n2 — Кафыр: Асыҡтан-асыҡ Ислам динен ҡабул итмәүсе;\n3 — Монафиҡ: Теле менән ул мосолманмын тиеүсе, ә йөрәге менән Исламды ҡабул итмәгән кеше. Ул ялғансы.\nҺин Имандың нигеҙҙәрен һанап бирә алаһыңмы?\nӘмәнтү билләһи үә мәләикәтиһи үә күтүбиһи үә рүсүлиһи үәл-йәүмил-ахири үә биль ҡадәри хәйриһи үә шәрриһи мин — Аллаһи Тәғәлә үәл бәғсу бәғдәл мәүт — хаҡҡун. Әшһәдү әллә иләһә иллә Аллаһ үә әшһәдү әннә Мөхәммәдән ғәбдүһү үә расүлүһү.\nУлар нимәне аңлата?\n1 — Аллаһҡа ышаныу.\n2 — Фәрештәләргә ышаныу.\n3 — Уның Изге Китаптарына ышаныу.\n4 — Уның Рәсүлдәренә ышаныу.\n5 — Ҡиәмәт көнөнә һәм үлгәндән һуң яңынан терелеүгә ышаныу.\n6 — Изгелек һәм яуызлыҡтың тәҡдир булып инеүенә ышаныу.\nАллаһтың барлығын беҙ нисек белә алабыҙ?\nБер генә Барлыҡҡа Килтереүсенең барлығы тураһында фекер йөрөтөп, тирә-яҡ донъяны күҙәтеп, үҫемлектәр, хайуандар, ер һәм күктең нисек яратылыуын төшөнөп, һәм Изге Ҡөрьәнде уҡып, беҙ Аллаһтың барлығы тураһында белә алабыҙ.\nБеҙ уҡыған китаптың һәр береһенең авторы бар. Һәр бер бинаның уны төҙөгән төҙөүсеһе бар. Матур һүрәт уны төшөргән һәйбәт рәссам тураһында һөйләй. Әгәр ҙә һеҙҙең дуҫтарығыҙҙың береһе, мәктәп үҙенән үҙе төҙөлгән тиһә, һеҙ уға нимә тип яуап бирерһегеҙ? Ул бит һеҙҙә йылмайыу ғына уята.\nТөптән уйлап ҡарайыҡ әле\nЭлек шыршы бәләкәй генә орлоҡ булған...\nОрлоҡ ергә төшкән һәм шытым ебәргән,\nУл ваҡыт үтеү менән үҫеп еткән һәм ҙур ағас булған.\nТимәк, бәләкәй орлоҡ үҙендә шыршының яралтылыу программаһын, планын йөрөткән.\nӘ кем орлоҡҡа шул программаны һалған?\nДиңгеҙ моллюскыһы, дошмандарынан йәшенгәндә, ҡара буяу менән һыуҙы болғансыҡландыра.\nКем өйрәткән уны быға?\nДиңгеҙ моллюскыһы ҡайҙан ҡара буяуҙы ала?\nКеше лампочканы уйлап тапҡан, атомды асҡан, компьютерҙы уйлап сығарған һәм эшләгән.\nКем кешенең үҙен уйлап тапҡан һәм яратҡан.\nАллаһтың барлығын кире ҡаҡҡан һауалы кеше тураһында, һәм уға Имам Әғзәм Әбү Хәнифәнең нимә тип яуап биреүе тураһында:\nЭлекке заманда Багдадта бер бик танылған кеше йәшәгән. Уны Имам Әғзәм Әбү Хәнифә тип атағандар. Ул бик бөйөк ғалим булған, һәм уның бик күп уҡыусылары булған. Кешеләр уға бик ҙур хөрмәт күрһәткәндәр.\nОшо уҡ ваҡытта үҙен бөтә һорауҙар буйынса ла ғилемсе тип иҫәпләгән бер бик һауалы, ҡупым кеше йәшәгән. Ул Аллаһ юҡ тип иҫбатлаған, һәм ҡайҙа ғына булһа ла был турала бәхәс ҡуҙғатҡан.\nБыл ҡупым кеше Әбү Хәнифә тураһында белеп ҡалған һәм уның менән бәхәсләшергә теләгән. Ул Багдадҡа килгән, Әбү Хәнифәне эҙләп тапҡан һәм үҙенең шул бер үк һорауын биргән: „Аллаһ бармы, әллә Ул юҡмы?“\nӘбү Хәнифә яуап бирмәгән, тик иртәгә килешелгән ваҡытҡа, күрһәтелгән урынға килергә ҡушҡан һәм унда был кеше үҙ һорауына яуап аласағын әйткән.\nБилдәле булыуынса, Багдадты ике өлөшкә бүлеп Тигр йылғаһы аға.\nИртәгәһенә һөйләшелгән ваҡытҡа Әбү Хәнифә килмәгән. Ҡупым кеше уны оҙаҡ көткән, һәм ул ҡайтырға йыйынғас ҡына, Әбү Хәнифә килеп еткән. Ҡупым кеше уны күреп ҡысҡырған: „Нишләп һин һуңланың? Һин, моғайын, минең менән бәхәсләшергә ҡурҡаһыңдыр?“\nӘбү Хәнифә уға ошолай яуап биргән:\n- Юҡ, ҡурҡмайым. Һин бит беләһең, мин йылғаның теге ярында йәшәйем. Ә төндә дауыл йылғаның күперен алып киткән. Һәм мин йылғаға яҡын килеп, күперҙең эшселәрһеҙ, төҙөүселәрһеҙ үҙенән-үҙе тергеҙелеүен теләнем. Ағастарға, таштарға күпер булып ятырға ҡуштым. Дөрөҫ, был күпмелер ваҡытты алды, һәм мин һуңлаһам да, шулай ҙа бында килеп еттем.\nҠупым кеше ҡысҡырып ебәргән:\n- Һин алдайһың! Күпер эшселәрһеҙ, төҙөүселәрһеҙ һәм инженерҙарһыҙ үҙе төҙөлә аламы ни! Быға ышаныусы тиле булыр.\nӘбү Хәнифә әйткән:\n- Эй, әҙәм балаһы, уян! Һин күпер үҙенән-үҙе төҙөлә алмай тип иҫбат итәһең. Ә ул сағында, һинеңсә, Йыһан үҙенән-үҙе нисек барлыҡҡа килгән? Бит үҙенән-үҙе ағас та, япраҡтар ҙа һелкенмәй. Һин һаман үҙенән-үҙе сәбәпһеҙ бер нәмә лә барлыҡҡа килмәүен аңлай алмайһың! — һәм бының менән ул динһеҙ ҡупым кешене аптырашта ҡалдырған.\nӘммә тегеһе һаман үҙһүҙләнгән:\n- Бының менән мин килешәм, әммә һин миңә Аллаһты күрһәт, һәм ул сағында беҙ ышанырбыҙ.\nӘбү Хәнифә ҡулына бер стакан һөт алған һәм ҡупым кешенән һораған:\n— Әйт әле, һин, май менән сырҙы нимәнән яһайҙар?\n— Нисек нимәнән? Әлбиттә, һөттән.\n— Ул сағында һин һөттә булған май менән сырҙы күрһәтә алаһыңмы?\n— Әлбиттә, был һөттә май һәм сыр бар, тик беҙ уларҙы күрмәйбеҙ.\n— Был һөттә май һәм сыр булыуына һин ышанаһың. Шулай булғас, нишләп һин Уны күрмәйенсә лә Аллаһтың барлығына ышанмайһың. Был һөттә май һәм сыр булған кеүек үк Хоҙай Тәғәлә лә бар.\nШул саҡта был кеше үҙенең хатаһын таныған. Был донъяны Булдырыусының барлығын аңлаған, үҙенең хаталаныуынан баш тартҡан. Шул көндән алып Аллаһ Тәғәләнең Булыуына һәм Берлегенә ышанған ул.\nАллаһ беҙҙе нимәгә саҡыра?\nАллаһ беҙҙе фекер йөрөтөргә, был донъяны күҙәтеп һәм өйрәнеп, үҙебеҙҙең аҡылыбыҙҙы файҙаланырға саҡыра. „Һеҙ уйланмайһығыҙмы ни?“, „Һеҙ фекер йөрөтмәйһегеҙме ни?“ — шулай мөрәжәғәт итә беҙгә Изге Ҡөрьән.\nБөтә барлыҡҡа килтерелгән нәмәләрҙең Ижадсыһы бар; һәм бер нәмә лә үҙенән-үҙе барлыҡҡа килмәй; булыусы Берәү аҡылдарҙы хәҡиҡәт менән яҡтырта һәм бөтәһен дә ҡәтғи тәртиптә тота; Йыһандың Хужаһы һәм Барлыҡҡа килтереүсеһе бар.\n»Мәғлүмәтһеҙҙәр белемлеләр менән тиңләшә алалармы?" — тип һорай беҙҙән Аллаһ Тәғәлә һәм беҙҙе ғилемгә саҡыра, беҙҙе хаҡ һәм изге эштәргә йүнәлтә, был ғилемде аңлау — Уға ғибәҙәт ҡылыуға килтерә.\nБеҙгә хаҡ юлды күрһәтеп, беҙҙе мәңгелек донъяға — ожмахҡа саҡыра.\nАллаһ булғас, беҙ нишләп уны күрмәйбеҙ?\nЭйе, Аллаһ Тәғәләнең барлығына һәм Берлегенә шигебеҙ юҡ. Әммә беҙ Уны күрмәйбеҙ. Ләкин Уның барлығын аңлайбыҙ. Был донъяла күп нәмәләр бар, уларҙың барлығын беҙ беләбеҙ, әммә күҙҙәребеҙ менән күрмәйбеҙ. Миҫал өсөн, электрҙы беҙ күрмәйбеҙ. Әммә уның барлығын инҡар итә алмайбыҙ. Шулай уҡ һөттә май һәм сырҙы күрмәйбеҙ, әммә уларҙы һөттән эшләйбеҙ. Беҙ ауыртыуҙы, мөхәббәт, шатлыҡ, аҡылды күрмәйбеҙ. Беҙ уларҙы тоябыҙ. Әммә уларҙың барлығы тураһында бер кемдең дә шиге юҡ.\nАллаһтың барлығы ла ошоға оҡшаш. Беҙ Уны күрмәйбеҙ, әммә Ул бар, һәм Ул беҙҙе күрә. Ул күрә, белә һәм беҙҙе ишетә. Уның белеүенең сиге юҡ. Ул беҙ нимә күрәбеҙ, нимәне күрә алмайбыҙ, нимә аңлайбыҙ, нимәне төшөнөп етә алмайбыҙ — бөтәһен дә белә.\n«Ул — Аллаһ күктәрҙә һәм ерҙә; һеҙҙең йәшерен һәм асыҡ нәмәләрегеҙҙе лә белә; һеҙ нимәгә эйә булаһығыҙ, шуны белә». Ҡөрьән «Әл-Әнғәм, 3»\n«Ул ҡоро ерҙә һәм диңгеҙҙә булған нәмәләрҙе белә; япраҡ Уның белеүе менән генә төшә һәм ер ҡараңғылығында йәш тә, ҡоро ла орлоҡ юҡ, ул асыҡ китапта ла булмаған булыр ине». Ҡөрьән «Әл-Әнғәм, 59»\n«Ысынлап та, Аллаһ һеҙ нимә эшләгәнде күрә». Ҡөрьән «Әл-Баҡара, 110»\n«Аллаһ — Ишетеүсе, Күреүсе». Ҡөрьән «Әл-Муджәдәлә, 1»\nУл ябай күҙ менән күреп булмаған нәмәне — атомда нимә йәшеренгән икәнен белә. Аллаһтан башҡа кем электрондар, протондар, нейтрондар һәм фотондарҙан торған нәмәне барлыҡҡа килтерә һәм уларҙы туҡтауһыҙ хәрәкәт иттерә ала?\nАллаһ Тәғәләнең барлығын һәм ҡөҙрәтле икәнен иҫбатлау йөҙөндә бер үк ҡояшта йылынып, бер үк һыу менән һуғарылып, бер үк ерҙә үҫеп һәм бер үк һауаны һулап, сикһеҙ күп төрлө төҫтәге сәскә, емеш, йәшелсә һәм үҫемлектәрҙең төрлө тәм, еҫ, төҫ һәм хуш еҫле булып кеше алдына килеп баҫыуын нисек күрмәҫкә мөмкин.\nЙәш ҡыҙ, уны тыңлап Ғүмәр Хәлифтең (радыйаллаһу ғәнһү) илауы тураһында\nХәлиф булғандан һуң, изге Ғүмәр (радыйаллаһу ғәнһү) йыш ҡына ябай кейемдә, ҡалаға ябай халыҡтың нисек йәшәүен белеү өсөн сығыр булған.\nШулай бер ваҡыт төндә Ул Мәҙинәнең урамдары буйлап йөрөгәндән һуң, таңға табан арыған һәм бер өйҙөң эргәһенә ял итергә ултырған. Өйҙә һөйләшкәндәре ишетелеп торған. Ҡатын үҙенең ҡыҙын уята икән: «Ҡыҙым, тор, һөт һатыусы килмәҫ элек һөткә һыу ҡушып өлгөрөргә кәрәк».\nҠыҙы әсәһенә: «Әсәй, нисек ундай нәмәне эшләргә мөмкин. Һин ишетмәнеңме ни, Ғүмәр Хәлиф һөткә һыу ҡушыуҙы тыйҙы бит?»\n- Булһа ни, ҡыҙым! Ғүмәр Хәлиф хәҙер үҙенең түшәгендә бик тәмле итеп йоҡлай. Ул нисек күрһен, ти, беҙ ҡайһылай һөткә һыу ҡушҡанды?\n- Әсәй, Ғүмәр Хәлиф әле йоҡлаһа ла, Аллаһ Тәғәлә лә йоҡлаймы? Аллаһ беҙҙе күрмәйме икән ни? Ул беҙ әле нимә эшләгәнде күрмәйме ни? — тигән ҡыҙы әсәһенә мөрәжәғәт итеп. Әсәһе нимә тип әйтергә лә белмәй аптырап ҡалған. Ул үҙенең хатаһын аңлаған һәм үҙенең һүҙҙәренә үкенгән.\nҒүмәр Хәлиф (радыйаллаһу ғәнһү) был һөйләшеүҙе тыңлап, шым ғына үҙ алдына илаған. Ысын күңелдән ышаныусы йәш быуын үҫеп килә, уларҙы Аллаһ ҡаршыһында Уға булған һөйөү һәм ҡурҡыу яуызлыҡтан һәм гонаһтан туҡтатҡан, арындырған. Ғүмәр Хәлифтең (радыйаллаһу ғәнһү) күҙ йәштәре шундай быуынды үҫтергән Аллаһ Тәғәләгә рәхмәт күҙ йәштәре булған.\nҒүмәр Хәлиф (радыйаллаһу ғәнһү) өйөнә ҡайтҡан.\nИртәнсәк уның иң элек эшләгән нәмәһе — улы Асымды, Аллаһтың күреп торғанын белеп, һөткә һыу ҡушмаған ҡыҙ менән йәрәштереү булған.\nКүп йылдарҙан һуң был ҡыҙ Ғүмәр Икенсе тип аталған Ғүмәр бин Ғабдул-Ғәзиздең өләсәһе булған. Хаҡ һәм ғәҙел Ғүмәр бин Ғабдул-Ғәзиздең идара итеү дәүерендә дәүләт тағы ла нығыраҡ үҫешкән һәм байыған. Илдә хатта байҙарҙың ярҙамына мохтаж ярлылар ҙа булмаған.\nАллаһ, һин бөтәһендә беләһең\nМинең Ҡөҙрәтле Аллаһым, һин беләһең\nКүктә кәйелеп осоусы ҡоштар тураһында,\nБеҙҙең төшөбөҙҙә нимә күреүебеҙ хаҡында,\nБеҙ башҡарған эштәр хаҡында\nБөтәһен дә беләһең, Ҡөҙрәтле Хоҙай!\nКүк йөҙөн, диңгеҙ һәм тауҙарҙы,\nЕргә төшкән япраҡты,\nНимә булған һәм нимә буласаҡ,\nБөтәһен дә беләһең, Ҡөҙрәтле Аллаһ!\nИртәгә нимә була?\nКем беҙҙең менән булмаясаҡ, кем әле йәшәйәсәк?\nКем илаясаҡ, кем көләсәк?\nМ. Йәшәр Кандәмир\nӘхмәт нишләп тауыҡты килтермәгән?\nӘхмәт үҙенең синыфында иң яҡшы өлгәшеүсе уҡыусыларҙың береһе ине. Уҡытыусы ла уны яратҡан. Башҡа уҡыусылар, уны гел өлгө итеп ҡуйғанға, Әхмәткә көнләшкәндәр. Бер саҡулар бөтәһе лә бергә уҡытыусы янына һорау менән килгәндәр: «Уҡытыусыбыҙ, беҙ ҙә тырышып уҡыйбыҙ, әммә һеҙ Әхмәтте нығыраҡ яратаһығыҙ. Ни өсөн уны нығыраҡ яратаһығыҙ?»\nУҡытыусы һорауға һуңыраҡ яуап бирергә вәғәҙә иткән. Ул шул уҡ көндө уҡыусыларға өйгә эш биргән: «Иртәгә һеҙҙең һәр ҡайһығыҙ бер кем дә күрмәгәндә миңә тауыҡ һуеп килтерһен».\nБөтәһе лә өйҙәренә таралғандар. Уҡыусылар кем нисек булдыра алған шулай, кем ағас артында, кем тау артында, кем баҙға төшөп, кеше күрмәгәндә тауыҡты тотоп салғандар. Иртәгәһенә бөтә уҡыусылар ҙа мәктәпкә берәр тауыҡ тотоп килгән. Тик Әхмәт кенә бер ни килтермәгән.\nУҡыусылар Әхмәттән көлә башлағандар, ә ҡайһы береһе: «Уҡытыусының яратҡан уҡыусыһы Әхмәт уның ҡушҡан эшен үтәй алмаған», — тип ҡысҡырған.\nУҡытыусы синыфҡа килеп инеү менән һәр бер уҡыусы уға берәр тауыҡ килтереп тотторған.\nУҡытыусы: «Ә һин, Әхмәт, тауыҡ һуйып алып килмәнеңме ни?»\nӘхмәт бик күңелһеҙ яуап биргән: «Уҡытыусы ағай, минең сәбәбем булды, һеҙ ҡушҡан эште үтәй алманым».\n- Әхмәт, ниндәй сәбәп?\n- Уҡытыусы ағай, мин тауыҡты тоттом. Уны салырға урын эҙләй башланым. Һеҙ бит бер кем дә күрмәһен тип әйткәйнегеҙ. Ағас араһына индем, тау артына барҙым, баҙға төштөм. Хатта уны ҡараңғыла салырға уйланым. Әммә булдыра алманым, уҡытыусы ағай. Мин ҡайҙа ғына булһам да, мине Хоҙай Тәғәлә күреп торғанын белә инем. Шуға ла үтәй алманым.\nУҡытыусы был яуапҡа ныҡ шатланған, сөнки нимә ишетергә теләһә, шуны ишеткән. Һәм уҡыусыларға мөрәжәғәт итеп былай тигән: «Ҡәҙерле минең тәрбиәләнеүселәрем. Мин, әлбиттә, һеҙҙең бөтәгеҙҙе лә яратам. Әммә Әхмәттең тәҡүәлелеге һәм ҡайҙа булһа ла Аллаһтың уны күреп тороуын аңлауы, уны үҙенә башҡа бер кеше яһай. Хәҙер һеҙ аңланығыҙмы, ни өсөн мин уны башҡаларҙан артығыраҡ яратам.\nҺәм синыфташтары Әхмәткә, уның уйҙарының һәм тәртибенең таҙа һәм камил икәнен аңлап, икенсе төрлө ҡарай башлағандар.\nАллаһтың Берлеген беҙ нисек аңлай алабыҙ?\nАллаһ бар, һәм Ул Берәү. Уға тиңдәш, оҡшаш юҡ һәм Уның иптәше лә юҡ.\nУл бер нәмәгә лә оҡшаш түгел. Һәм бар булыусыларҙың береһенә лә оҡшаш түгел. Ул оҡшашһыҙ Бар.\nУның Ҡөҙрәтенең сиге юҡ. Уның ерҙә лә, күктә лә урыны юҡ. Ул көслөләрҙең иң Ҡөҙрәтлеһе, бөйөктәрҙең иң Бөйөгө.\n»Әйт: Аллаһ Ул Берәү". Ҡөрьән « Әл-Ихлас, 1»\n«Ул тыуҙырманы ла һәм Ул тыуҙырылманы ла». Ҡөрьән «Әл-Ихлас, 3»\n«Уға тиңдәш юҡ, һәм Уға оҡшаш та юҡ». Ҡөрьән «Әл-Ихлас, 4»\nНимә булыр ине, әгәр ике Илаһ булһа?\n«Әгәр ҙә унда (Ерҙә һәм Күктә) Аллаһтан башҡа илаһтар булһа, улар һәләк булырҙар ине» Ҡөрьән «Әл- Әнбиә, 22»\nМиҫал өсөн илаһтарҙың береһе болоттарҙан ҡарҙы алырға теләһә, ә икенсеһе: «Юҡ, мин ҡояштың яҡтыртҡанын теләйем», — тиһә. Ул сағында улар араһында көрәш китер ине, һәм был тәртипһеҙлек һәм буталсыҡлыҡта бөтә Йыһанда тәртип боҙолор ине. Планеталар бер-береһен ҡыуып уҙып китә алмай. Ҡояш, Ай һәм йондоҙҙар бер үк ваҡытта ҡалҡа алмайҙар.\nБер мәктәптә ике директор була алмай, һәм бер ҡалала ике мэр ҙа булмай, һәм шулай уҡ ике илаһ юҡ.\nБөтә булдырылған нәмә һәм Йыһан камиллыҡта һәм ҡәтғи тәртиптә йәшәй. Ҡояш, Ай һәм йондоҙҙарҙың хәрәкәте билдәле система һәм эҙмә-эҙлелектә була. Был да Аллаһтьщ Берлеге менән билдәләнелгән.\nӘгәр ҙә Аллаһ берәү булмай, ә бер нисә илаһ булһа, ул сағында бөтә нәмәләрҙең тәртибе юғалыр ине. Ҡояш һәр ваҡытта ла көнсығыштан калҡмаҫ, һәр ваҡытта ла көнбайышҡа байымаҫ, ә йыл миҙгелдәре бер-береһен алыштырмаҫ ине. Ут һәр ваҡытта ла йылытмаҫ, ҡояш йылыны ваҡыты-ваҡыты менән генә бирер ине.\nТирә-яҡҡа ҡарағыҙ әле, һеҙ ниндәй ҙә булһа етешһеҙлек, кәмселек күрәһегеҙме? Был аҡыл менән аңлап етә алмаҫлыҡ камиллыҡ һәм тәртипкә һалынғанлыҡ Аллаһтың Берлегенә дәлил булып тора.\nҺЕҘ БЕЛӘҺЕГЕҘМЕ ӘЛЕ...\n• Ер менән Ҡояштың араһы шундай алыҫлыҡта, был һүнмәй торған сығанаҡ беҙгә йылыны күпме кәрәк, шул тиклем ебәрә. Әгәр ҙә Ер Ҡояштан саҡ ҡына алыҫлашһа ла, беҙ туңып бөтөр, ә инде яҡынайһа — беҙ янған булыр инек.\n• Ер күсәре Ҡояшҡа ҡарата 23 градусҡа ауышыу сәбәпле, йыл миҙгелдәре алышынып тора. Әгәр ҙә был ауышлыҡ булмаһа, океандарҙың һыу быуы ҡотоптарҙа тупланыр, ә материктар боҙ ҡатлауы менән ҡапланыр ине.\n• Беҙҙең йөрәгебеҙ теләһә ниндәй двигателдән дә камилыраҡ һәм йылдар буйына ялһыҙ эшләй. Был камил мотор көнөнә 100000 тапҡыр һуға һәм Ижадсы тарафынан бирелгән көстө файҙаланып тәүлегенә 10 тонна ҡанды ҡыуа. 60 йәш ғүмер һуҙымында был күрһәткес 220000 тоннаға барып етә.\nБындай күләмдәге ҡан 7,5 метр радиуслы 100 этажлы өй бейеклегендәге цилиндрҙы тултыра ала. Ҡан йөрөп торған тамырҙарҙың оҙонлоғо 150000 километрға етә. Был ара Ер әйләнәһенән 4 тапҡырға ҙурыраҡ, ҡан тамырҙар буйлап тәнде 13 секундта урап сыға. Был Барлыҡҡа килтереүсенең Ҡөҙрәтен раҫлаусы йәнә бер дәлил.\n• Фән тарафынан бер тамсы ҡанда 5 миллион тере күҙәнәк булыуы, ҡандың 50, бауырҙың 400 функция үтәүе, бөйөрҙәрҙең һәр 5 минут һайын ҡанды тулыһынса таҙартыуы, бер күҙәнәктә булған информацияның 46 том китапты тултыра алыуы, кеше мейеһенең иң яҡшы компьютерҙарҙан да йөҙ тапҡырға камилыраҡ булыуы иҫбатланған.\n• Ер һауаһыҙ бушлыҡта 12 төрлө хәрәкәт яһай һәм үҙ күсерендә һәм Ҡояш тирәләй сәғәтенә 100000 километр тиҙлек менән әйләнә; Ҡояш системаһының бер сигенән икенсеһенә тиклем алыҫлыҡ — 10 миллиард километр; беҙҙең Г алактикала 100 миллиард шундай Ҡояш системаһы һәм бөтә Йыһанда 200 миллиард шундай Галактика бар; иң яҡын йондоҙға булған ара самолетта 16 миллион йыл иҫәпләнә; шундай йондоҙҙар бар, улар Ҡояштан 10 миллиард тапҡыр ҙурыраҡ һәм 6 секунд эсендә Ҡояш 1 йыл буйы биргән тиклем яҡтылыҡ бирә. Был да ғалимдар тарафынан асылған.\nНисек итеп ҡар бөртөктәре Аллаһтың Барлығын һәм Ҡөҙрәтен иҫбат итәләр?\nҺеҙ ҡар яуыуы тураһында уйланғанығыҙ бармы? Ҡар бөртөктәре яуғанда бер-береһенә йәбешәләрме? Эйе, ергә төшөп, улар ҙур көрттәр хасил итә. Йәки бына һеҙ ҡарҙан ҡыш бабай яһағанда, ҡарҙан йомарлаҡтар яһайһығыҙ. Ә әгәр ҙә бындай йомарлаҡтар күктән ергә яуһалар, нимә булыр ине?\nАллаһ Тәғәлә ҡарҙы шулай итеп эшләгән, күктә ул йомарлаҡтарға йыйылмай, һәм яуып беҙгә зыян килтермәй. Ҡар бөртөктәре еңел һәм һалмаҡ ҡына итеп яуалар һәм ялтырауыҡ күбәләктәр кеүек беҙгә төшәләр.\nҠар бөртөктәренең матурлығы һәм геометрик камиллығы күп кенә оҫта рәссамдарҙы һәм яҙыусыларҙы илһамландыра. Шул уҡ ваҡытта уларҙың береһе лә икенсеһенә оҡшаш түгел. Һәр ҡайһыһы үҙенсә нәфис һәм берҙән-бер.\nБеҙҙең тауыштарыбыҙ, йөҙҙәребеҙ һәм бармаҡ битендәге тиреләребеҙ төрлө булған кеүек, һәр бер ҡар бөртөгө лә ҡабатланмаҫ төрҙә.\nБер-береһенә оҡшамаған ҡар бөртөктәрен Барлыҡҡа килтереүсенең Ҡөҙрәте һәм көсө кеше тауыштарының, йөҙ һәм бармаҡ һүрәттәренең күп төрлө варианттарының булыуында ла сағыла.\n50 сантиметр ҡалынлыҡта һәм 1 квадрат метр майҙандағы көрттә 1 миллион ҡар бөртөгө бар. Әгәр ҙә ҡар ниндәй ҙә булһа бер илде тулыһынса ҡаплаһа, бөтә был массала бер-береһенә оҡшаған ике ҡар бөртөгө табылмаясаҡ.\nБыл 50 йыл буйы 6 меңдән артыҡ ҡар бөртөгөн фотоға төшөргән америкалы Вильсон Бентли тарафынан иҫбатланған. Һуңынан ҡар бөртөктәрен фотоға төшөрөү айырым сәнғәткә әйләнгән.\nБыл миҫалдар донъяла бер нәмәнең дә осраҡлы түгел икәненә дәлил булып хеҙмәт итә, бөтәһе лә билдәле бер тәртиптә бара. Һәм был Аллаһ Тәғәләнең Берлегенең сираттағы сағылышы.\nБеҙ Аллаһ Тәғәләнең нисек булыуын күҙ алдына килтерә алабыҙмы?\nБеҙ үҙ күҙҙәребеҙ менән Аллаһты күрә алмайбыҙ. Һәм үҙ аҡылыбыҙ менән Уны күҙ алдына ла килтерә алмайбыҙ. Беҙ Аллаһ Тәғәлә хаҡында Ул күпме теләй, шул тиклем генә белә алабыҙ. Киләһе хикәйәт быны аңларға ярҙам итер.\nФил нимәгә оҡшаш?\nИндустар ҡараңғы бинаға филде индергәндәр.\nҺәм уны халыҡҡа күрһәтергә уйлағандар. Филде күрергә теләгән бер нисә кеше был бинаға ингән.\nУнда дөм ҡараңғы булған, тыштан саҡ ҡына ла яҡтылыҡ төшмәгән. Инеүселәр филде ҡулдары менән ҡапшай башлаған.\nБерәүһе филдең томшоғон ҡапшап, былай тигән:\n- Фил йыланға оҡшаған, ти икән.\nӘ икенсеһе филдең ҡолағын тотоп:\n- Фил елпеүескә оҡшаған.\nӘ өсөнсөһө уның аяғын ҡосаҡлап әйткән:\n- Фил бағанаға оҡшаған.\nӘ дүртенсеһе филде арҡаһынан һыйпап хәл иткән:\n- Фил тәхеткә оҡшаған.\nҺәр береһе филдең бер өлөшөн ҡулдары менән өйрәнеп, филдең нисек булыуын аңлатырға теләгән.\nҺәм береһенең фекере икенсеһенекенән ныҡ айырылған. Берәү филде йылан кеүее, икенсеһе елпеүес кеүек тип иҫбат иткән...\nҺәм уларҙың һәр ҡайһыһы ҡулдарына май шәм тотоп яҡтыртып ҡараһалар ҙа уларҙың хикәйәте шулай уҡ айырылыр ине.\nдауамы ошо биттә: //nazir1965.com/din/xa%D2%A1-dinem-dauamy.html\nЗәкиә Ураҙбаева тәржемәһе. Дини мөхәррире Айҙар Хәбибуллин. Китаптар: //kitaptar.bashkort.org/book/haq_dinemda_berense_azymdarym._ikense_basma.\nЭта запись написана автором Назир Сабитов, 19.02.2018 в 20:34, и размещена в категории Дин. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Бур ун биш минут эсендә ҡулға алына\nСалауат ҡалаһында 30 йәшлек ир көпә-көндөҙ аҙыҡ-түлек магазинынан байып сығырға теләй.\nХәбәр итеүҙәренсә, ул һатыусыны бысаҡ менән ҡурҡытып, кассанан аҡса талап ала. Әммә алыҫ китеп өлгөрмәй, ведомствонан тыш һаҡлау хеҙмәте уны ҡулға ала. Бер ҡайҙа ла эшләмәгән иргә быға тиклем дә ошондай уҡ енәйәт эштәре ҡуҙғатылған була. Уның криминаль биографияһы тағы ла тулылыланды. Әле осраҡ буйынса тикшереү бара.\nЕвгения Капошко, Рәсәй эске эштәр министрлығының Салауат ҡалаһы бүлеге тәртишсеһе: «Ул үҙенең ғәйебен таныны, был аҙымға ул спиртлы эсемлектәр һатып алыр өсөн барған. Һуңғы тапҡыр ир былтыр Салауат ҡала суды тарафынан хөкөм ителгәйне. Ул ваҡытта ла урлашыу осрағы өсөн ҡулға алынғайны».


Торлаҡ — Башҡорт Википедияһы\nТорлаҡ — кеше йәки хайуандар йәшәй торған ҡоролма. Өй — кешеләр көн итеү өсөн һалынған бина; йорт. Йорт — йәшәү, шулай уҡ төрлө ойошма һ.б. урынлаштырыу өсөн тәғәйенләнгән ҡоролма; бина, өй. Ғәҙәттә торлаҡ уңайһыҙ һауа шарттарынан һаҡланыу, йоҡлау, балалар үҫтереү, ял итеү һәм ашамлыҡ, кейем-һалым, башҡа төр көнкүреш кәрәк-яраҡтарын һаҡлау өсөн дә хеҙмәт итә.\n2 Йорт элементтары\n3 Кеше йәшәгән торлаҡ\nМамонт һөйәгенән эшләнгән боронғо торлаҡ Киев ҡалаһынан йыраҡ түгел Межирич янында табылған. Торлаҡ мамонт тиреһе менән ябылған булыуы ихтимал. Был табышты 2 м-ға нигеҙ ҡаҙыған крәҫтиәндәр 1965 йылда таба. Архитектор Роберт Шуноер үҙенең «Торлаҡҡа 6000 йыл» тигән китабында торлаҡты өс категорияға бүлә:\nҡалаларға тиклем төҙөлгән торлаҡ — эскимостар йәшәгән иглу, ярымстационар пуэблу һәм стационар гомстед.\nкөнсығыш ҡалаһы торлағы — Боронғо Греция һәм Рим йорттары, Ҡытай йорттары.\nкөнбайыш ҡалаһы торлағы — Яңырыу дәүерендә барлыҡҡа килгән таунхаустар һәм XIX , XX быуаттарҙағы күп фатирлы йорттар.\nПрактик функцияһынан тыш, торлаҡ символик ролде башҡарыусы — кешеләрҙе мәҙәни киңлеккә структурированный ашырылған идеялар, хаос тышҡы яҡлап, ғаилә йәки ырыу менән быуындар бәйләнешен булдырыу.\nАҫмалы вентиляциялы фаса́д — фасадтын биҙәкләү материалдарҙы ҡорос йәки аллюминий каркасына беркетеп ҡуйып.\nҠарағыҙ: Түбә (архитектура)\nТүшәмдә люминесцент лампа яҡтыртҡыстары йәки диод яҡтыртҡыстары ойошторола\nаҫылмалы гипсокартон плиталарҙан булырға мөмкин\nгипс шпатлёвка менән биҙәкләнғән булырға мөмкин\nФундамент - йорт ауырлығын тупраҡка тапшырған йорттоң өлөшө. Бетондан, таштан, ағастан эшләнә.\nЙорттарҙы төҙөү өсөн таҫма, стакан, свая һәм плита фундаменттар ҡулланыла. Улар йыйылма, монолит бетон һәм йыйылма-монолитлы булалар. Фундаментты һайлауы сейсмика, тупраҡ һәм архитектура ҡорошона бәйле.\nБетон фундаментты ойоштороу ваҡытта температура +5 градустан күберәк булырға тейеш. Фундаменттарҙы эштәрен ойоштороу изгелеге бар. Түбән температуралар ваҡытында бетонды электр йылыталар.\nКеше йәшәгән торлаҡҮҙгәртергә\nНовосибирскта йорт Нидерландтар күп фатирлы йорт Рәсәйҙә ун ике ҡатлы йорт\nмилли торлактар: вигвам, чум, иглу, хата, тирмә, яранга, һәндерә.\nҒәҙәти булмаған йорттар. Стандартһыҙ архитектура\n↑ Citation. Gregorovich Andrew .1994. Ancient Inventions of Ukraine. http://www.infoukes.com/history/inventions/\n↑ Торлаҡ һәм уның функциялары.\nhttps://ba.wikipedia.org/w/index.php?title=Торлаҡ&oldid=946814 ҡабул ителгән\nПоследний раз редактировалась 4 май 2020 в 03:14\nБыл бит һуңғы тапҡыр 03:14 4 май 2020 үҙгәртелгән.


Кәрәкмәгән ергә танау ҡыҫтырмағыҙ, тиһәләр ҙә...\n3 Март 2019, 19:55\nТанауығыҙҙы яратаһығыҙмы-юҡмы – икенсе мәсьәлә, әммә уның хаҡында барыһын да белеп бөтмәүегеҙгә иманым камил. Кешенең тышҡы ҡиәфәтендә мөһим роль уйнау менән бер рәттән, танау йәшәү өсөн уғата мөһим функциялар үтәй – тын алыу, инфекцияларҙы иҫкәртеү, еҫ һиҙеү кеүек үҙенсәлектәре менән бер рәттән, был ағза хатта беҙҙең тауышҡа ла йоғонто яһай.\nТөп функцияларын башҡарыу, өсөн танау эсендә бихисап мөһим өлөштәр бар, һәм процестар бер ваҡытта ла туҡтамай. Уйлап ҡарағыҙ – ябай сөскөрөү генә лә организмдың нисә мускулын хәрәкәткә килтерә!\n2004 йылда медицина буйынса Нобель премияһы еҫ һиҙеү ағзалары системаһын өйрәнеүсе ғалимдар Линда Бак һәм Ричард Акселға тапшырылған. Улар кеше һәм йәнлектәрҙең геномдарының ҙур өлөшө еҫ тойоу рецепторҙарын кодлауын иҫбатлаған. Быны музыкаль аккорд менән сағыштырырға мөмкин: рецепторҙар еҫ тәьҫиренән ҡуҙғый башлай, бер үк еҫ төрлө рецепторҙарҙы ҡуҙғыта, улар төрлө реакция бирә һәм һәр саҡ уникаль аккорд барлыҡҡа килә.\nӘйткәндәй, еҫтең тәьҫирен белеп, Америкала һәм Европала уларҙы киң ҡулланалар. Мәҫәлән, супермаркеттарҙа касса эргәһендә шоколад еҫе сығыуы ихтимал, ә эсемлектәр янында лимон еҫе аңҡый (был емештең еҫе һыуһата, имеш). Шулай уҡ вентиляция системаһы аша ҡәһүә йә иһә әле генә бешерелгән икмәк-бәлеш еҫтәрен залға ебәрәләр. Германия ғалимдары иҫәпләп тә сығарған: “еҫле” магазиндарҙа һатып алыусыларҙың булыу ваҡыты 16 процентҡа оҙағыраҡҡа һуҙыла, нимәлер һатып алыу теләге 15 процентҡа арта. Импульсив (кинәт, уйланылмаған) һатып алынған тауарҙар һаны ла 6 процентҡа күбәйә икән.\nОшонан сығып, танауҙың ни тиклем әһәмиәтле ағза икәнлеген тағы берҙе иҫегеҙгә төшөрәбеҙ, шулай уҡ уның тураһында ун ҡыҙыҡлы факт тәҡдим итәбеҙ.\n1. Танауҙың 14 төрө була.\nҺәр хәлдә, Израиль ғалимдары шундай һығымта яһаған. Ошо иҫәпкә “грек” (тура), “ҡарсыға” (осло, ырғаҡлы) танауҙар ҙа инә. Иң таралған төр – “итле танау”.\n2. Сөскөрөү үҙенсәлеге генетикаға бәйле.\nҒалимдар әйтеүенсә, бер ғаиләнән булған кешеләр бер төрлө сөскөрә, тимәк, был рефлекс беҙгә тыуғандан бирелә. Сөскөргән ваҡытта танау аша төрлө өлөшсәләр, һауа күҙәнәктәре сәғәтенә 160 километр тиҙлек менән урғыла.\n3. Танау матурлыҡты билдәләү өсөн ҙур әһәмиәткә эйә.\nАптырарға түгел: юҡҡамы ни ринопластика, йәғни танау формаһын үҙгәртеү буйынса үткәрелгән пластик хирургия операцияһы, һан буйынса күкрәкте ҙурайтыуҙан һуң, икенсе урында тора.\n4. Танау аҫҡа табан үҫә.\nТанауҙың төп формаһы ун йәшкә тиклем аныҡлана, әммә ул артабан да яй ғына үҫеүен дауам итә. Ҡыҙҙарҙың организмында был процесс 15-17 йәшкә, малайҙарҙың 17-19 йәшкә тиклем бара. Әммә ваҡыты еткәс, ауырлыҡ көсөнөң туҡтауһыҙ тәьҫире аҫтында, шулай уҡ тирелә коллаген һәм эластин аҡһымдарының тарҡалыуы һөҙөмтәһендә танау оҙоная башлай, бигерәк тә уның осо үҙгәреш кисерә. Был – ҡартайыуҙың тәүге билдәләренең береһе.\n5. Беҙҙең танау – иң яҡшы һауа фильтры.\nТын алыу системаһына эләккән һауа ике юл менән – танау тишектәре аша үтеп инә. Ошо ике бәләкәй генә тын юлында туҙанды-саңды, микробтарҙы тотҡарлаусы ваҡ ҡына сәстәр – керпекле эпителий бар. Тымау – танауҙың тынғыһыҙ эшмәкәрлеге билдәһе, өҫтәмә лайла менән ул танау ҡыуышлығын микробтарҙан таҙартырға тырыша.\n6. Беҙ 10 000 самаһы еҫте айыра алабыҙ.\nКеше организмында 12 миллионға яҡын еҫ һиҙеү күҙәнәк-рецепторы бар. Әммә ҡартая бара уларҙың һаны кәмей, шуға күрә оло йәштәгеләр еҫкә һиҙгер булмай.\n7. Танау хәтер үҙәге менән бәйле.\nБиш тойоу-һиҙеү ағзалары араһында еҫ һиҙеү ағзаһы – мейе гиппокампы менән туранан-тура бәйләнештә булған берҙән-бер ағза. Ул мейенең иҫтәлектәрҙе формалаштырыусы, хис-тойғоно һәм хәтерҙе эшкәртеүсе өлөшө менән бәйле.\n8. Ҡайһы бер танауҙар страховкаланырға тейеш.\nШарап яһаусылар һәм хушбуйҙарҙы һынаусылар еҫ һиҙеү һәләтен юғалтыуҙан ҡурҡа һәм танауҙарын ҙур суммаға страховкалай.\n9. Танау – ынтылыш нигеҙе.\nРомантик үбешеү – кешенең холоҡ-фиғелен формалаштырыусы феромондарҙы эҙләү ысулы ул, сөнки кеше бер-береһенә, башҡа сифаттар менән бер иҫәптән, еҫе менән дә тап килергә тейеш. Был химик матдә енси ынтылыш барлыҡҡа килтерә.\n10. Беҙҙең танау үлемесле матдәне лә еҫкәүе ихтимал.\nТанау ни тиклем һиҙгер булмаһын, ул ҡайһы бер матдәләрҙе тоя алмай. Мәҫәлән, тәбиғи газдың еҫе юҡ. Ул беҙҙең йорттарҙы йылытыу, ашарға бешереү өсөн ҡулланыла. Хәүефһеҙлек ниәтенән газ компаниялары уға ҡырҡыу еҫле өҫтәмәләр – тиолдар ҡуша.


Интернат һалған дуҫлыҡ\nРәми Ғарипов исемендәге башҡорт гимназия-интернатын 1986-сы йылда тамамлаусылар бөгөн осрашыуға йыйылды. 30 йылдан һуң күрешеү шатлыҡлы тәьҫораттарға бай булды. Сығарылыш уҡыусылары күңелле мәктәп йылдарын иҫкә алды, белем тауҙарына әйҙәгән уҡытыусылары менән осрашты.\nҠосаҡлашыуҙар, күрешеүҙәр, илашыуҙар. Тарихи мәктәп-интернаттың диуарҙары бындай осрашыуҙарға даими шаһит була. Сығарылыш уҡыусылары оло тормошҡа юл асҡан ғәзиз мәктәбен онотмай. Сөнки был белем усағы бер быуатҡа яҡын ваҡыт эсендә меңдәрсә бала өсөн икенсе тыуған йортҡа әйләнә. Уҡыу йорто төплө белем дә, ныҡлы тәрбиә лә, үҙаллы тормошҡа йүнәлеш тә бирә.\nБелем усағының йөҙө йылдан-йыл үҙгәрә, күркәмләнә бара. Элек бер бүлмәлә 20-30 бала йәшәһә, хәҙер шарттар өйҙөкөнә яҡынайтылған. Яңы спорт-һауыҡтырыу комплексы, заманса ҡоролмалар менән йыһазландырыған кабинеттар асылған, уҡыу йортоноң бай үткәне менән музейҙа танышырға мөмкин. Мәктәп данлы традицияларын онотмай, үҙ асылына тоғро ҡала.\nЫсынлап та данлыҡлы белем усағын Республикала ғына түгел, бөтә Рәсәйгә билдәле күренекле шәхестәр тамамлай. Уҡытыусылар әйтеүенсә, был гимназия интернатта белем биреҙең тәрбиә эше менән уңышлы берләштерелеүенән һәм балаларҙы шәхес булараҡ формалаштырыуҙан килә.\nБөгөнгө осрашыу ҙа уҡытыусыларға һәм тәрбиәселәргә рәхмәт һүҙҙәренә, йылы хәтирәләргә бай булды. Сығарылыш уҡыусылары билдәләүенсә, интернат һалған дуҫлыҡ өҙөлмәй, йылдан-йыл нығына ғына бара. Сөнки улар әле булһа ла үҙҙәрен бер ғаилә итеп тоя һәм оло тормошҡа ла ныҡлы нигеҙ ҙә тап ошо уҡыу йортонда һалынған.


Тәмлекәс » Страница 2 » Башкортостан кызы\nӨләсәйемдең боронғо яҙғы аштары\n– Бәндә лә еңеләйеп ҡала, шәбәйеп китә ул үлән тамыры нығынғас. Аллаға шөкөр, ауыл тирәһендә зыян-зара юҡ. Донъя йәшеллеккә күмелергә тора инде, – тип ауыл хәлдәре менән таныштырҙы өләсәйем Сафура Ишмөхәмәт ҡыҙы. Ҡәнәғәтлеге тауышына сыҡҡан. Яҙ...\n2017 йыл йомғаҡтары буйынса журналыбыҙ лауреаттары\nЭстрадабыҙҙағы һоҡланғыс парҙарҙың береһе, моңло тауышы, ихласлығы менән тамашасыларҙы әсир иткән сәхнә йондоҙҙары бөгөн Яңы йыл табынына Көнсығыш халыҡтарына хас булған тәғәмдәр әҙерләп күрһәтте. Японса ролл 1 стакан йомро бөртөклө дөгө...


“Был һуғышта беҙ берҙәмлек менән еңдек” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Шәхестәр » “Был һуғышта беҙ берҙәмлек менән еңдек”\n– Зәйнулла, һин йәшәргә тейеш инең...\nҺәләк булған иптәше янына сүгәләгән Әхнәф ошонан башҡа бер һүҙ ҙә әйтә алмай. Әле кисә генә: “Еңеүгә лә күп ҡалманы, дуҫҡай”, – тип бер-береһен дәртләндерә ине бит улар. 1945 йылдың 13 ғинуарында Польша сигенән Германияға ышаныслы һөжүм менән тамамланған аяуһыҙ алышта Әхнәф Хөснөтдинов яуҙаш яҡташын юғалта.\nУтты-һыуҙы бергә кискән, телем икмәкте, уртлам һыуҙы бүлешкән дуҫы Ауырғазы районының Күккәзә ауылы егете Зәйнулла Ибәтуллин була. Үтә аяныслы юғалтыу ине был. Әхнәф өсөн ышаныслы иптәше һәләк булһа, Ибәтуллиндар нәҫеле ағасының бер тамыр осо ҡороно тигән һүҙ...\n– Зәйнулла ошо ҡәһәрле һуғышта бығаса бер туған өс ағаһының үлеме тураһында хәбәр алғайны. Үҙен Польшала, Пешхница тигән урында ерләп киттем. Бына шулай, фашизмдың ҡурҡыныслығы яу ҡырында башын һалғандар иҫәбе менән генә барланмай, тыумай ҡалған сабыйҙар һаны менән дә баһалана. Был һуғыш донъя халҡын именлеккә әйҙәгән ысын тормош һабағы булды, – ти Дан орденының тулы кавалеры Әхнәф Ғәлимйән улы. – Беҙҙең түштәрҙе биҙәгән орден-миҙалдар һәләк булған иптәштәрҙең дә тиңдәшһеҙ батырлығын данлай.\nТап Польша һәм Германия сигендә алыштарҙа күрһәткән батырлыҡтары өсөн Әхнәф үҙе II дәрәжә Дан ордены менән наградланған. Пешхница өсөн барған һуғышта “тигр”ҙар һөжүмен кире ҡағып, икәүһен яндыра ул. Һуңынан Одер буйындағы бәрелештә Гитлер һалдаттарының ике орудие расчетын юҡ итә һәм үҙҙәренең батальонына йылға аша сығырға мөмкинлек тыуҙыра.\nУн һигеҙ йәшен тултырып, 1943 йылдың февралендә хеҙмәткә алынған Әхнәф башта Урал хәрби элемтә училищеһына эләгә. Әммә уҡырғамы, әллә ваҡытты оҙаҡҡа һуҙмай фронтҡа юл тоторғамы – һайлау йәш һалдаттар иркендә була. Сталиндың приказына ярашлы төҙөлөп ятҡан 10-сы Урал танк корпусының хәрби состав менән тулыландырылыуы хәбәр ителгәс, Әхнәф ябай һалдаттар иҫәбендә һуғышҡа китергә ҡарар итә. 29-сы мото-уҡсы бригаданың 3-сө батальонына, танктарға ҡаршы истребителдәр батареяһына, эләгә ул. Шулай итеп, хәрби сынығыуҙы ул хәрби күнекмә-уҡыуҙар мәлендә түгел, ысын һуғыш шарттарында үтә. Ул һынауҙар һуғышсының шәхси кенәгәһенә яу уңыштары булып теркәлә. Львов ҡалаһын алғанда немецтарҙың биш автомашинаһын, ялан артиллерияһының бер батареяһын, 15 машина йөгөн һәм ике тиҫтәнән ашыу һалдатын ҡыра ул. 1944 йылдың йәйендә ошо ҡала өсөн барған һуғышта тиңдәшһеҙ уңыштарға ирешкәндәре өсөн, Урал танк корпусы Урал-Львов танк корпусы тип үҙгәртелә, ә айырым хәрбиҙәр төрлө наградаларға тәҡдим ителә. Ундайҙар араһында рядовой Әхнәф Хөснөтдинов та була. Корпус командованиеһы тәҡдименә ярашлы, III дәрәжә Дан ордены менән бүләкләнә ул. Был приказ оло юғалтыуҙар менән Еңеү көнөн яҡынайтҡан 1945 йылдың 18 мартында сыға. Ә унан ун көн алда, баштараҡ бәйән иткән Польша — Германия сигендәге батырлыҡтары өсөн, II дәрәжә Дан ордены бирелеүе хаҡында Указ донъя күргән була.\nБыл наградалар тураһында Әхнәф һуңынан ишетер, әлегә уларҙың сит ерҙә, фашист баҫҡынсыларынан Польшаны таҙартып, Германияны алыу өсөн хәрби әҙерлек алып барған мәлдәре. Төп маҡсат булған Берлинға һөжүмде 16 апрелдә башлайҙар. 25-ендә ҡаланы уратып алған Тельтев каналы буйындағы бәрелештә һалдаттарға йылға аша сығыуҙы тәьмин итеп, Хөснөтдинов командалығындағы расчет дошман ғәскәрен көнө буйы ут аҫтында тота. Башы яраланыуға ҡарамаҫтан, өлкән сержант аҙаҡҡаса ҡоралын ташламай. Һуңынан да яуҙаштарынан ҡалмай ул, 2 майҙа танк өҫтөнә ултырып, юлын Чехословакияға табан дауам итә. Унда немецтар һәм власовсылар ихтилалын баҫтырып, Еңеү көнөн Прагала ҡаршылай. Артабан — Венгрия. Урал-Львов танк корпусы Шапрун ҡалаһында урынлаша.\n1945 йылдың октябрендә уҡытыусыларҙы ҡайтарырға тигән приказ сыға. Һуғыш башланғанда тик яҡшы билдәләргә унынсыны тамамлап йөрөгән ун алты йәшлек Әхнәф тә хеҙмәткә тиклем йыл ярым балалар уҡытып өлгөрә ауылында. Бер һүҙһеҙ ул да ҡайтарыла. Ә Дан орденының тулы кавалеры тигән исемгә ул 1959 йылда лайыҡ була. Эйе, Берлинды алғандағы хәрби уңыштары өсөн I дәрәжә Дан ордены уға һуғыш бөтөп байтаҡ йылдар үткәс, 1959 йылдың 24 декабрендә, тапшырыла. Хәрби тормошона нөктә ҡуйып, 1945 йылдың октябрендә ауылына әйләнеп ҡайтҡан егет был ваҡытҡа туған мәктәбендә уҡытыусы булып эшләргә, Өфөгә килеп партия мәктәбен, педагогия институтын тамамларға өлгөрә. Яуаплы, ышаныслы ир-егет артабан Учалы район комитетында, КПСС-тың ҡала комитетында яуаплы вазифаларҙа эшләй. 1958 йылда Хрущевтың яңы законы буйынса үҙгәртеп ҡороуҙар башланғас, Учалы, Бөрйән, Белорет, Әбйәлил райондары берләштерелә. Әхнәф Ғәлимйән улы яңынан тыуған ауылы Учалыға мәктәп директоры вазифаһында ҡайта һәм хаҡлы ялға сыҡҡансы булмышын йәш быуынды тәрбиәләүгә бағышлай. Матур итеп ғаилә ҡороп, лайыҡлы ул-ҡыҙҙар үҫтерә.\n– Минең ордендарым шәхси уңыштар тураһында ғына һөйләмәй. Был һуғышта беҙ берҙәмлек менән еңдек. Исемемде данлаған наградаларға лайыҡ булыуҙа яуҙаш дуҫтарымдың, шул иҫәптән яуҙан ҡайта алмағандарҙың да өлөшө ҙур, – тип хаҡ һәм хуп һүҙ әйткәйне Герой бынан 13 йыл элек. Ул да ил именлеге өсөн күтәрелгән миллионлаған совет һалдаттарын кәүҙәләндергән йыйылма образ. Тик уның ошо хәтирәләре уйҙырма түгел, ысынбарлыҡҡа ҡоролған...


Өфөлә «Ҡағыҙ бумы!» иғлан ителде // Йәмғиәт | новости башинформ.рф\nӨфөлә «Ҡағыҙ бумы!» иғлан ителде\n12:29, 23 января 2013 Йәмғиәт\nБашҡортостанда иғлан ителгән Тирә-яҡ мөхитте һаҡлау йылы сиктәрендә Өфөлә макулатура йыйыу буйынса «Ҡағыҙ бумы!» акцияһы старт алды. Ҡалдыҡтарҙы айырып йыйыу мәсьәләһенә иғтибар йәлеп итеү, шулай уҡ тәбиғәт ресурстарына һаҡсыл ҡараш тәрбиәләү акцияның төп маҡсаттары булып тора.\n— Көн һайын офис һәм йорттарҙан бик күп ҡағыҙ ҡалдыҡтар сығарып түгелә. Ә улар менән дөрөҫ идара иткәндә, был ҡағыҙҙы тағы ла күп таҡыр файҙаланырға була. Был меңләгән ағасты һаҡлап ҡалыр ине, — тип билдәләне акцияны ойоштороусыларҙың береһе Руслан Хәфизов.\nӘлеге ваҡытта «Ҡағыҙ бумы!» Өфө ҡалаһы Киров районының 17 мәктәбендә үткәрелә. Сараның беренсе көнөндә үк Башҡортостан баш ҡалаһының был районында ете тонна макулатура йыйылған. Февралдә эстафетаны Ленин районы ҡабул итәсәк, тип хәбәр итә республиканың Экология порталы.


Католицизм — Башҡорт Википедияһы\n(Католик битенән йүнәлтелде)\nКатолици́зм (лат. catholicismus, грек. καθολικός — «бөтә донъға таралған») — Көнбайыш Рим империяһында б.э. I мең йыллығында барлыҡҡа килгән христианлыҡ тармағы. 2008 йылдың аҙағында 1,13 млрд мәхәллә итеүсе католик булыуы билдәле.\n1054 йылдағы Тарҡалыуҙан (Раскол) һуң Көнсығыш христиан сиркәүе православие исеме менән айырылып сыға; башында Рим Папаһы торған һәм үҙ иерархияһы булған христиан диненең төп йүнәлештәренең береһе; христиан диненең төп йүнәлештәренең береһе.\n1.1 Башҡортостандағы тарихы\nКатолицизм — христиан диненең көнбайыш тармағы. Ул — иерархиялы система. Сиркәү башында Рим Папаһы тора. Католик сиркәүе тәғлимәте буйынса, ул — Христостың «урындағы» вәкиле. Уға ла, Христос кеүек үк, әхлаки сафлыҡ хас. Папа — Ватикандың (сиркәү дәүләтенең) батшаһы.\n1054 йыл христиан сиркәүенең католик һәм православиеға бүленеүенән һуң дин ғилеме һәм сиркәү ойошмаһы булараҡ барлыҡҡа килә. Дин ғилеме сығанаҡтары — Библия һәм Изге Риүәйәт. Католицизмдың төп тәғлимәте — Рим баш руханийы — папаның, Иисус Христостың дин эштәрендә «яңылышыу белмәҫ» ерҙәге наместнигының етәкселеге тураһындағы ғилем. Католиктарҙың дин ғилеменә ярашлы, Изге Рух Алла‑Атанан ғына түгел, Алла‑Улдан да тарала. Католик руханиҙары (иерархияның бөтә 3 баҫҡысы) целибат тота. Католиктарҙың бөтә донъя үҙәге — Ватикан, башлығы — Рим папаһы. Иң мөһим байрамдары: Христос Кәүҙәһе, Иисус Йөрәге, Дева Марияның Ғиффәтле көйө буйға уҙыуы һ.быуаттың Католицизм христианлыҡтың бөтә тылсымлы йолалары ла (һыуға мансыу, 7—12 йәштән алып миро һөртөү, икмәкле һәм шараплы причащение, никах өҙөүҙе тыйыу) таныла. Ҡорамдарҙа иконалар юҡ, тәре йөрөштәре статуялар тотоп үткәрелә. Рәсәйҙә католик священниктары 11 быуаттың 2‑се яртыһы алып күренә башлай; 19—20 ббыуаттар араһында 12 епархия, 4553 ҡорам һәм часовня, 6 монахлыҡ ордены эшләй. 1930‑сы йылдарҙың 2‑се яртыһы рим‑католик ведомстволары бөтөрөлә. 1989—90 йылдар 12, 2006 йылда яҡынса 200 католик мәхәлләһе эшләй.\nКатолицизм үҙенсәлекле варианттағы «Өс аллалыҡты» таный. Уныңса, өс алла: Алла-Ата, Алла-Ул һәм Улды тыуҙырыусы Алла-Әсә. Католиктарҙа ул «изге ғаилә» (Иисус, Мария, Иосиф) рәүешендә таныла. Иисус әсәһе Марияға айырыуса хөрмәт күрһәтелә. Католик сиркәүҙә ғибәҙәт ҡылыу ғәйәт зиннәтле атмосферала уҙа. Инструменталь музыка (орган), диуарҙарҙағы һынлы сәнғәт әҫәрҙәре, күп тауышлы хор һ. б. саралар ғибәҙәт ҡылыуҙың сәхнә әҫәрҙәреләй тәьҫирле булыуын тәъмин итәләр. Католицизм идеологияһы Көнбайыш Европала быуаттар дауамында хакимлек итә. Урта быуаттарҙа Папа бөтә донъяны үҙенә буйһындырыуҙы маҡсат итеп ҡуя. Ул тәре походтары ойоштора, төрлө һуғыштар алып бара, инквизиция кеүек ҡанһыҙ хөкөм итеү, йыртҡыстарса язалау ғәмәлдәрен ҡуллана. Католик дине башында тороусыларҙың хәҙер ҙә үҙҙәренең бөтә донъяға йоғонто яһап тороу хыялынан кире ҡайткандары юҡ әле. Был хәл католицизм менән православие дине башында тороусылар араһында конфликтлы ситуация тыуҙыра.\nБашҡортостандағы тарихы[үҙгәртергә | вики-тексты үҙгәртергә]\nБашҡортостанда шляхтасылар, 18 быуаттың уртаһынан Ырымбур губернаһында тау заводтары төҙөлөшөндә ҡатнашыусылар, һөргөнгә ебәрелгән поляк конфедераттары, 19 быуаттың башынан һөрөлгән католиктар [Ватан һуғышы (1812) осоронда әсирлеккә эләккәндәр], поляк милли-азатлыҡ ихтилалдарында ҡатнашыусылар һ.быуаттың тәүге католиктар була. Уларҙың күпселеге хеҙмәт иткән Ырымбур айырым корпусында поход сиркәүе (1839 й. алып ксёндзы М. Ф. Зелёнка) ойошторола, 1844—47 йылдарҙы таш костёл төҙөлә. Поляк ихтилалын баҫтырғандан һуң 1863—64 йй. Ырымбур губыуаттың 500‑ҙән ашыу кеше, ш. иҫ. Өфө һәм Бөрө ҡҡ. йәшәргә ҡалдырылған 27 ксёндз һөрөлә (1870‑се йылдар аҙағы — 80‑се йылдар башында уларҙың күбеһе тыуған яғына ҡайта). 19 быуаттың уртаһында Өфөлә яҡынса 150 католик йәшәй. Дини хеҙмәт Өфө ир балалар гимназияһы бинаһында башҡарыла; 1863 йыл шәхси йортта Пресвятая Деваның Ғиффәтле көйө буйға уҙыуы хөрмәтенә каплица асыла; 1889—90 йылдарҙа костёл төҙөлә. 1870 йыл католиктар Өфө губернаһы халҡының 0,06 %, Бәләбәй — 1,6 %, Бөрө — 1,45 %, Өфө ҡалаһы 2,01 % тәшкил иткән, 1897 й. губыуаттың улар 1288 кеше иҫәпләнгән. Католик сиркәүе хәйриә м‑н шөғөлләнгән. Өфө губыуаттың Иисус Христос Йөрәге хөрмәтенә рим‑католик союзы (1918 й. нигеҙләнгән) тарафынан әҙәби‑дини «Христианин» журналы («Христиан», ҡара: Христиан ваҡытлы матбуғаты) нәшер ителгән. 20 быуаттың башында Өфөлә Яңы Ивановка зыяратында католик часовняһы (1962 йыл һүтелә), Өфө өйәҙенең Алексеевка, Яңы Варваровка, Розовка аа. (Башҡортостан Республикаһының Благовар р‑ны) ғибәҙәт йорттары эшләй. 1938 й. алып общиналарҙың эшмәкәрлеге туҡтатыла. 1990‑сы йй. башында Өфөлә (1993 й. теркәлә) һәм Благовар районының Алексеевка ауылы (1995) католик общиналары эшмәкәрлеген тергеҙә. 2006 йылда республика 4 община (Дәүләкән һәм Октябрьский ҡалалары теркәлеүһеҙ 2) эшләй. 2003 йылда Өфөлә беренсе каплицаның 140 йыллығына һәм Өфө мәхәлләһенең 10 йыллығына арналған саралар үткәрелә, улар барышында «Башҡортостандағы христианлыҡтың тарихы һәм хәҙерге мәсьәләләре» («История и современные проблемы христианства в Башкортостане») Халыҡ-ара фәнни-ғәмәли конференцияһы үтә.\nКатолицизм // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\nГиззәтов К. Т., Философия: 2 китап. 2-се китап: Ҡыҫҡаса философия тарихы. Философиянең нигеҙ проблемулары: Юғары уҡыу йорто өсөн дәреслек. (тат.)\nРелигии в Башкортостане: история и современность. Уфа, 1998;\nИстория малых христианских конфессий в Башкортостане. Уфа, 2004.\n↑ Русско-башкирский словарь (под редакцией З.Г.Ураксина, 2005)\n↑ Русско-башкирский словарь общественно-политических терминов. (Г.К. Кунафина, Т.Д.Ишкина, 2001)\nhttps://ba.wikipedia.org/w/index.php?title=Католицизм&oldid=715985 ҡабул ителгән\nБыл бит һуңғы тапҡыр 17:30 17 июль 2017 үҙгәртелгән.